
LA ÎNCEPUT DE AN 





Prea multe idei şi prea puțină ascultare 


Intr'o recentă şedinţă a Senatului, dl profesor 
Nicolae lorga a rostit un discurs, din care ascul- 
tătorul trebuia să reţină cel puţin sentenţioasele 
vorbe cu cari a încheiat oratorul în aplauzele 
generale ale maturului corp: „Lucrurile cele mari 
pe lume se fac cu câteva idei şi cu ascultare 
desăvârşită“. 

Aşa este. Lucrurile 
mari nu se săvârşesc 
decât cu stăruitoare şi 
devotată ascultare. Nu 
cu belşug de idei. lar 
noi suferim grozav de 
boala supraproducției 
de idei şi suntem defi- 
cienţi în eforturile noa- 
stre pentru realizarea 
lor. Suntem prea îinteli- 
genţi — şi prea mult ne 
mulțumim cu bunele 
noastre intenţii iscusit 
formulate şi entuziast 
recomandate — spre feri- 
cirea patriei şi a nea- 
mului... Fiecare din noi 
are idei şi ține să şi le 
afişeze cu orice prilej. 
Zorit de orgoliul pur, 
de pasiunea de a se 
găsi în treabă, sau de 
setea de a parveni, până 
şi cel mai mic cetăţean 
al marei noastre patrii se simte chemat să dăs- 
călească lumea şi să se înghesue cu ideile sale 
la ghişeul vieţii publice, îmbiindu-şi infailibilele 
soluţii pentru toate necazurile acestei vieţi. lar 
când e vorba de înfăptuirea ideilor aşa de iscusit 
formulate, când e vorba de efortul spre faptă, 
de ascultarea sinceră şi jertfelnică — ah, atunci 
fiecare suntem bucuroşi să tragem chiulul pro- 
priei noastre filosofii, aşteptând să înceapă altul 
şi, dacă se poate, să şi termine lucrul. La sfe- 
Ştania trebii făcute însă nu uităm să fim prezenţi. 





Canova: Devotamentul 


Dimpotrivă căutăm „cele mai de frunte scaune“, 
iar în discursurile festive suntem ispiliți să prea- 
mărim mai mult ideea şi pe autorul ei, decât pe 
celce „a purlat zădulul şi arşița“ opintelilor cari 
au tradus ideea în faptă. 

Fiindcă suntem prea harnici 
ideilor şi prea zăbavnici în ascultare. 

Boala este esenţial 
democratică. Şi ea a 
cuprins aproape întregul 
organism alvieţii noastre 
naționale. ldeia de ie- 
rarhie a pierit şi cu ea 
sa pulverizat şi ideea 
de disciplină şi de răs- 
pundere. Conştiinţa da- 
toriei a cedat pasul atât 
de comodului spirit de 
învârteală simbolizat 
prin musca așezată pe 
jugul boilor osteniţi, care 
nu uită să-şi revendice 
şi ea meritul de a veni 
„dela arat“. 

Evident, cu asemenea 
mijloace uşoare nu se 
pot face lucruri mari. 
Fiindcă lucrurile mari 
se înfăptuesc numai prin 
desăvârşita ascultare iz- 
vorâtă din cea mai lu- 
cidă conştiinţă a datoriei 
şi a răspunderii locului pe care-l ocupi în angre- 
najul vieţii. Aici ca şi aiurea, pilda cuceritoare 
ne-o îmbie Mântuitorul nostru Isus Hristos, care 
n'a venit să | se slujească, ci să arete că celce 
vrea să fie mai mare trebue să se facă slugă tu- 
turora ; care n'a venit să-şi facă voia Sa, ci voia 
celuice L-a trimis; care nu s'a trufit în dumne- 
zeirea Sa, ci „sa smerit pe Sine ascultător fă- 
cându-se până la moarte“ (Filipeni 2, 8). 

Priviţi la chipul celor două ţări cari polari- 
zează astăzi atenţiunea şi admiraţia lumii: Italia 

şi Germania. Amândouă ascultă de câte un om. 
Conducătorii lor nu au prea multe idei. Dar ce- 
tățenii-ostaşi ai acestor două ţări, vrăjiji de pil- 
duitoarea viaţă a conducătorilor lor, au învăţat 
să asculte şi cu ascultarea lor fac lucruri mari. 
Fiindcă şi cei doi conducători ascultă: de porunca 
patriei şi de porunca destinului neamurilor pe cari 
le cârmuiesc. 

Intrăm întf'un an nou. Oare ce ar fi să ne 
hotărâm şi no: să întrăm într'o nouă zodie, a as- 
cultării? Fiindcă alifel se va învechi şi anul 
acesta înzadar, fără să izbulim a face lucrurile 


CRĂCIUN 


mari pe care le aşteaptă dela noi Dumnezeu. Oare 
ce ar fi să se hotărească cei mici să asculie de 
cei mari şi cu toţii să asculte de Dumnezeu? Cu 
alte cuvinte, oare ce ar fi dacă am renunţa la or- 
goliul prea multor idei şi am începe a împlini 
porunca ascultării devotate ? 

Ar fi bine. Fiindcă astfel am scăpa de tri- 
stețea propriului nostru reproş pe care ni-l facem 
de atâtea ori: 

lar noi tot pe loc ne ţinem, 
Cum am fost aşa rămânem... 
NICOLAE COLAN 


ISUSE, UNDE EȘTI? 


In Vifleem, în ieslea friguroasă, pe ogrinjii 
rămaşi dela cina vitelor, ie-ai născut Isuse. 
Unde ești? 

Intunecimea miezului de noapte ai despicat-o 
cu sfrăluciloarea rază a irupului Tău de copilaș, 
nespus de frumos şi fermecător de drăgu[. Unde 
ești ? 

Corul îngerilor, din slava ceriului, Ți-au 


ISI * 

Domian : Nuşiterca Domnului 


câ'.tat la leagăn vestirea nașterii Tale. Linde ești ? 

Ciobanii turmelor de oi prea biânde, auzit-au 
în tainica noplii tăcere glasul cerului muiat în 
milostivire cântând: „in ceriuri, Lui Dumnezeu 
prea mărire, oamenilor, pe lume, bună învoire“. 
Isuse, unde eşti? 


Căutatu-Te-au păstorii grăbiţi în noapte, 
aflatu- Te-au în ieslea vitelor negrâăitoare şi s'au 
închinat ie, răsăritul răsăriturilor şi Prea Sfintei 
Tale Maice, Fecioarei Maria, scăparea şi nădejdea 
căzuţilor. Isuse, unde eşti? 


Stea luminoasă călăuzit-a Magii dela răsărit, 
prin beznatice căi necunoscute, până la coliba- 
peșteră, unde Te-ai născut; adusu-Ți-au Ție scum- 
peturi împărăte şti de răscumpărare şi genunchii 
lor obosiţi de îmbătrânire i-au plecat, minunân- 
du-se, în fața scutecelor tale luminoase. Isuse, 
unde ești ? 


Scăpal-ai de ucigătoarea urgie a Irodului 
tiran, vrășmașul venirii Tale între copiii nevino- 
văției. Isuse, unde ești? 

In Iordan botezatu-Te-ai Tu Doamne, când 
închinarea Sfintei Treimi s'a arătat şi glasul pă- 
rintelui „Fiu iubit“ pe Tine numilu-Te-a. Isuse, 
unde eşti? 

In pustiu postit-ai cu irupul şi rugăciuni ro- 
stit-ai cu sufletul, ispitit ai fost de duhul cel în- 
iunecat al răului şi Tu învins-ai pulerea lui. 
Isuse, unde ești? 

Prea înfelepţi apostoli Ţi-ai ales; învăfat-ai 
popoarele arătându-le calea izbăvirilor; umblat-ai 
pe ape; potolit-ai valurile viforoase ale mărilor ; îm- 
blânzit-ai pe îndrăcilul de spaimă făcător ; pe Lazar 
din a morţii crudă împărăție înviatu-l-ai ; hrănit-ai 
mulțimile flămânde cu pujină pâine şi cu câțiva 
peşti ; pe copii iubitu-i-ai și promisu-le-ai lor îm- 
părăția ceriurilor; făcut-ai să umble ologii şi să 
vadă orbii. Isuse, unde eşti? 

Socotit-ai fost între făcătorii de rele, hulit — 

bătut — legat — ai fost şi judecată Ți-au făcut 
cei nemernici, osânditu- Te-au şi pe cruce Te-au 
pironit între tâlharii de rând și Tu iertare le-ai 
dăruit ; în groapă nouă Ți-au aşezat trupul străpuns 
de piroane şi sulije. Isuse, unde eşti ? 

Lui Toma. necredinciosul arătat-ai urmele 
cuielor din mâinile Tale, şi rana din pieptul Tău 
făcut-ai s'o atingă, întorcându-l la fericita cale 
a credinței. Isuse, unde eşti? 

In Muntele Maslinilor la ceruri Te-ai înălțat 
Isuse!] 

Isuse, astăzi numai în ceruri ești ? 

O, nul] Eşti şi pe pământ! 

Prin Tine, Isuse, s'au zidit toate, de aceea 
în toate eşti prezent! 

Ca o umbră străbaji lumea noastră; ca o 
umbră strălucitoare arătatu- Te-ai smeritului cioban 
în buturugile maglavitene. 

Isuse, vorbit-ai neamului Tău, înnoit-ai dra- 
gostea Ta faţă de noi. Chematu-ne-ai din nou 
la Biserica Ta, unde în straiele sfinţilor de pe 
icoane este înlănţuită ființa Ta; şi celce voiește 
mântuire nu trebue să fie vrăşmaș Bisericii Tale, 


Aş vrea 


Aş vrea să fiu un fluture de aur, 

Să rătăcesc în nesfârşitul haos ; 

Aş vrea să fiu o pasăre sihastră, 

Să zbor, să zbor, mereu, fără repaos. 





Pe gânauri 





Moş Crăciun cu darurile 


ci mai vârios să se apropie de Ea, de Tine, Isuse 
Hristoase şi de poruncile Tale. 

Ales-ai pământul strămoşeştilor credințe să 
arăţi minunile Tale, făcând orbii să vadă, surzii 
să audă, ologii să umble, bolnavii să se însănă- 
loşeze, necredincioşii să creadă și toţi să se 
mântuiască prin mila Ta cea mare şi prin iubirea 


Ta cea necuprinsă. 


Isuse, slăvim Naşterea Ta 7 


Dr. E. NICOARĂ 


Oceane, mări de ghiaţă, piramide 

Să simt în urma mea cum tainic pier, 
Să nu simț bucurie şi nici jale 

Şi mângăiere vieţii să nu-i cer. 


Şi cuibul meu să fie'n lumea largă : 
Pe valuri, ori pe stâncă, undeva... 
Și-al meu mormânt să fie-acolo unde 
De-apururi obosită aş cădea]... 


DAFNA-BLAGAIANA 


ANUL NOU 


Cel vechiu s'a dus... 
Să strig am vrut 
Pe cel apus, 

Dar din trecut 
Mi-a mai răspuns 
Un slab ecou: 
„A fost deajuns !/ 
Din răsărit 

Un altul nou 

A și sosit, 

Eu sunt un mort, 
Un an sfârşit, 

Cu mine port 

Tot ce-ai iubit, 
Priveşte-acum 

In depărtări, 

Şi de pe drum 
Din alte zări, 


Iluzii vagi 

Vor apărea 

Și iarăş dragi 

Le vei avea... 

Dar visul tău 

S'o stinge iar, 

Vei fi mereu 

Un biet hoinar... 

Un altul nou 

Vei îndrăgi, 

Şi-acelaş cânt 

Vei auzi... 

Eu sunt un mort — 

Un an sfârşit, 

Cu mine port 

Tot ce-ai iubit“... 

ÎI, V. SPIRIDON 

bei 

SCRISORI DIN STRĂINĂTATE 


Presa în Germania nouă 


La sfârşitul lunei Noemvrie s'a desfăşurat, 
în KSln, cu mare însufleţire şi cu totala adeziune 
a celor interesaţi — conducerea politică şi breasla 
gazetarilor — congresul presei germane. Un fapt 
divers, ca multe altele. Şi ceva mai mult. Căci 
altfel poate nu i-am fi lăcut onoarea de a-l alege 
tocmai pe el, din cele multe ce se petrec mereu 
aici, în clipa când ne aşternem să trimitem răvaş 
de departe, la ceice ne citesc acasă, 

Intr'o ţară ce se află încă în procesul unor 
mari prefaceri, cele mai mărunte manifestații îţi 
angajează atenţiunea, aproape peste voia ta. Te 
aştepţi mereu la ceva nou şi noutatea nu zăbo- 
veşte să-ţi vie înainte. Ştii că banalul într'o lume 
clădită sufleteşte din nou, n'are scaun. E ceeace 
arată, printre alte, ziua presei dela Kâln. S'au 
ținut discursuri, s'au dat directive, s'au fixat liniile 
de muncă ale unei instituții care trece drepta 
patra mare putere într'un stat chiar pentru cutare 
$mil Goldmann, care la noi acasă înjură — şi 
iscăleşte injuriile — pe gazetarii români creştini. 
Şi mai ales, s'a arătat la K5ln, că abia în statul 
naţional-socialist presa a fost redată adevăratei sale 
meniri. Menire pe care o vom desluşi din cele ce 
urmează. 

Evenimentul zilei presei germane dela K5ln 
l-a alcătuit vorbirea Doctorului Dietrich, şeful 





Iarnă în munți 


presei Reichului. A rostit lucruri simple şi limpezi. 
Limpezi — tocmai pentrucă sunt simple. In Ger- 
mania nouă trei sunt liniile cari zac — cari frebue 
să zacă — la baza instituţiei presei. 

a) Disciplina naţională. Ca şi în politică, 
aşa şi în presă, nu”se poate face nimic de ispravă 
decât prin concentrarea înturor forţelor şi punerea 
lor în slujba unei idei, a unui ideal. Acest ideal, 
cum îl tălmăcea alt orator, e Germania. Cu alte 
cuvinte, s'a isprăvit cu vremea când fiecare-şi 
creştea cucuta lui — gazeta — şi-o hrănea cu 
mătreaţa lui. 

b) Primejdia uniformităţii în gândirea şi scrisul 
cotidian al presei trebue preîntâmpinată cu o 
bogăţie de idei într'adevăr gazetărească. Căci 
tocmai astăzi presa are ocazia să fie pentru pu- 
blicul german oglinda în care să se răsfrângă 
timpul aprig pe care-l trăieşte. Această cerinţă 
presupune că ziaristul posedă cele mai bune, cele 
mai alese calităţi. 

c) Şi în al treilea rând, s'a arătat la K5ln 
că personalitatea ziaristului (care, în treacăt fie 
spus, le lipseşte multora), e de o covârşitoare 
importanță în exercitarea acestei  pretenţioase 
slujbe. 

Presa germană trebue să fie naţional-socia- 
listă, fiindcă poporul german e naţional-socialist, 
fiindcă Germania de azi e naţional-socialistă. Şi 
a fi „naţional-socialist“ nu înseamnă numai a fi 
membru al partidului, ci a sluji ideii naţional-so- 
cialiste dintr'o inexorabilă necesitate lăuntrică. 
Ziaristul trebue să fie pentru cititori şi pentru 
popor în genere, un model, un exemplu viu de 
ceeace trebue să devie orice bun cetăţean german. 

Se ştie că în Germania a fost alcătuită o 
lege a presei, menită să dea această armă de 
luptă civică în mâinile statului. Se ştie că aici 
statul şi poporul sunt unul şi acelaş lucru. Deci, 
măsura e justă. S'a isprăvit cu magnatul care 
fixa linia politică a gazetei sale numai după bunul 
său plac. Fireşte că aici se încadrează şi dispo- 
zițiunea după care evreii nu mai pot fi conducă- 
tori de ziare. Mi se pare a fi aceasta, cea mai 
importantă măsură a nouei legi a presei germane. 
Pentru simplul motiv că destinele unui popor tre- 
buesc să zacă în mâinile sale proprii. Străinul 
(citeşte: evreul!) proprietar şi conducător de ziar 
propagă în numele unui popor, nu ideile proprii 
şi adecvate gândirii acelui popor, ci ideile sale. 
Şi aceasta înseamnă falsificare. O falsificare ce 
se plăteşte scump, totdeauna. Nu de întreprinză- 
torul de ziare, ci de mulțimile cărora le suceşte 

mintea cu proza sa. Evreul din Germania poate 
să scrie la gazetele lui, pentru neamul lui, dar nu 
pentru poporul german. 

Acestea sunt noutăţile pe cari le-a adus na- 
ționalismul german în organizaţia şi pentru bunul 
mers al presei. Mă gândesc la o comparaţie cu stă- 
rile dela noi de-acasă. La ce-aş mai face-o, când 
toată lumea şlie că apocalipiicele linotipuri din Să- 
rindar — vai numai ele — înăduşesc respiraţia unui 
popor cu tonele de maculatură pe cari le varsă 
zilnic dealungul şi dealatul ţării ? 

E aici un iad pentru Israelul dornic să otră- 
vească sufletul creștin cu o presă pe care n'o 
mai au ? Numai ei o spun? Nu e iocmai aşa! E 
numai un fel de purgatoriu. Dar, nu face nimic. 
Ce pierd aici, ei ştiu câştiga îndoit aiurea. La noi 
doar, peniru ei, e cel mai bogat paradis. Şi pa: 
radisul acesta, în ordinea plaivasului şi a buchilor, 
se chiamă Sărindar. 


Breslau, Decemvrie 1955. GRIGORIE T. MARCU 





Așteaplă numai Grigoriță, că vine şi la noi 
măturoiul. . . 


Desechilibre sufleteşti 


1|. INSTINCTIVII ŞI PERVERŞII 


Legătura ce există între desechilibraţii in- 
stinctivi şi perverşi, ne permite să-i analizăm 
împreună. 





Grigorescu: Țigancă 


Se pare că instinctul s'ar opune emoției prin 
origină, însă se apropie de ea prin manifestare. 
Instinctul implică ideia unei excitaţiuni cu punctul de 
plecare în individ, pe când emoția își are punctul 
de plecare în lumea din alară. 

Exageraţiile instinctelor normale şi perversi- 
unile ar reprezenta deci izvoare de activitate 
înăscută, cari se desvoltă în inconştient şi la cari 
logica nu a putut interveni. 

S'ar putea împărţi instinctele ca şi sentimen- 
tele in: egoiste, altruiste și superioare. 

Inslinctele egoiste la rândul lor se pot îm- 
părți în: conservatoare, constructive (care privesc 
conservarea şi desvoltarea individului și speciei) 
şi destructive. 

Instinciele altruiste pot privi atașamentul 
sau legătura strânsă dintre egali, veneraţia infe- 
riorului față de superior, bunătatea superiorului 
faţă de inferior, mila compălimitoare faţă de cel 
nevoiaș eic. 

Insiinctele superioare privesc partea etică 
morală, religioasă, naţională etc. 

Pervers este individul care sacrifică altru- 
ismul egoismului. Şlim că un pervers inteligent 
este foarte periculos, căci cunoscând forţa con- 
strângerii sociale, ştie cum să o întoarcă în fo- 
losul său, 

Vom începe studiul instinclivilor cu acei la 
care domină partea de conservare, adică partea 
care ocupă cel mai vechiu și imporiant rol în 
viaţă. 

Satislacţia instinctului de conservare poale 

fi compromisă prin impulsiile anormale ale unui 

“apetit sau dorinţe exagerate, tiranice,. 

- Un individ în loc să se mulţumească cu raţia 
de alimente necesară nuiriţiei, o depăşeşte făcând 
abuzuri. Prin aceasta arată că nu ţine seamă de 
sfatul înțeleptului, că: „trebue să mănânci ca să 
trăieşti şi nu trăieşti pentru a mânca“. 

_... Abuzurile de băuturi, în special de cele toxice: 
(alcoolul, morfină, etc.) furnizează încă exemple 
de satisiacţii anormale conirarii instinctului de con- 
servare. 

Dacă sunt unii desechilibraţi instinctivi cari 
abuzează de o alimentare în plus, sunt alţii care 
abuzează în minus. Ei se hrănesc sub raţia ali- 
mentară, postesc fără motiv (sau din motive puţin 
serioase) şi prin aceasta fac ca stomacul lor să 
fie mai târziu incapabil de a suporta chiar mân- 
cărurile ușoare. 

Aş putea spune că instinctul de proprietate 
se ataşează celui de conservare şi de aceea o 
lege socială nu-l poate face să dispară (exemplul 
ni l-a dat Rusia). Avariţia, pasiunea colecţiilor, 
furtul, etc. gravitează încă în jurul instinctului de 
proprietate, 

__ Instinctul sexual veghează la conservarea 
speciei. Preambulul episodului genital furnizează 
precum ştim bogat material pentru romane, co- 
medii, drame, etc. În ele se vede jocul alternant 
al urmărirei şi fugei, al avansurilor cochetăriei 
şi al rezervelor impuse de pudoare, cu un cuvâni 
al conflictelor dintre inimă şi spirit. 

Astăzi în vârtejul de afaceri, instinctul sexual 
se loveşte de instinctul de conservare şi de lup- 
tele pentru stăpânire, totuşi el rămâne ca unul din 
cele mai puternice stimulente ale vieţii. 

Instinctul egoist sexual este mult mai vechiu 
ca instinctul social considerat ca ceva dobândit. 
Forma cea mai simplă a acestui din urmă instinct 
este cea gregară. Sunt legi care regulează con- 
servarea grupului sau a masei de indivizi. Se cu- 
nosc reacţiunile mulțimii adunate prin necesităţi 
sau pericole comune precum şi legile mulţimii 
organizate prin interese materiale și morale. 

Toate societăţile, statele, popoarele, se conduc 
după anumite legi. 


PRIN SATELE DIN ZARAND 


Avem însă indivizi cari rămân izolaţi, nu se 
adaptează, nu consimt să intre în colectivitate 
sau intră numai în grupuri cu moravuri particulare. 

Medicii şi sociologi consideră pe aceșii indi- 
vizi drept aventurierii desechilibraţi. 

Este drept că unii aventurieri au avut un rol 
folositor, căci fără ei nu s'ar fi făcut descoperiri, 
nu ar fi exislai emigrări, debuşeuri conierelale sau 
de resurse materiale. i 

Aventurierul egoist, solitar însă este un ima- 
ginativ antrenat la acţiune numai prin acest instinct, 

La alţi desechilibraţi instinctul de aventură 
se reduce numai la dragostea de a rămâne liber 
şi cu totul în afară de constrângeri sociale. Aşa 
se creiază vagabondajul. Nu trebue să credem că 
singurul criteriu de vagabondaj este umblarea pe 
stradă (fără căpătâiu). Bogăția face distincţia între 
derbedeul instabil care nu se supune obligaţiilor 
unui serviciu sedentar şi acei ce se obişnuiesc 
să-şi peireacă continuu viaţa peste ţări şi mări cu 
maşinile, vagoanele de lux sau iachiurile proprii. 

Dacă aveniurierul şi vagabondul trăesc la 
marginea societăţii şi foarte rar intră în conflict 
cu ea, nu tot astfel se întâmplă cu ceilalţi desechi- 
libraţi instinctivi printre. care se recrutează uneori 
delicvenţii şi criminalii. 

Aceste din urmă categorii de desechilibraţi 
au frăsături particulare, ce se sriuenilază încă 
din copilărie. 

De timpuriu se arată leneşi şi incăpăţinaţi. 
Nu găsesc energie, decât pentru a face opoziţie. 
Nu-şi iubesc părinţii. Se arată neadapiabili. Exe- 
cută acte de bruscheţă şi violenţă. Printre micile 
lor delicte socotim: minciuna, violenţa faţă de 
copii sau animale, furturile dela colegi sau de 
prin grădinile vecine. Fug câte odată de acasă. 
Cu toate corecţiile ce li se administrează, ei repetă 
greşelile. Ca adolescenţi derin mai răi deși sunt 
uneori inteligenţi. 

Inclinaţiunile sexuale şi pentru toxice (în 
special alcool) se arată încă de timpuriu. 

Mai târziu ca adulţi intră foarte ușor prin 
actele lor, în rândul delicvenţilor şi criminalilor. 

(Va urma) Dr. GH. PREDA 


CURECHIUL 


Călătorul care de voie sau nevoie se duce 
în izolatui sat Curechiu, de unde a pornit scânteia 
revoluţiei lui Horia de-acum un veac şi jumătate, 
poate merge: pe.lângă trei drumuri: dela Brad, 
dela Zlatna şi. dela -Porcurea. Întenţionat am spus 
„pe lângă trei drumuri“, fiindcă pe drumurile 
acestea nu se poate merge. Eu am luat calea 


prin Porcurea, comună de unde se extrăgea înainte 
vreme cel mai curat aur din întreagă Europa. Tre- 
când prin această comună, cu oameni mâncaţi de 
boli și de nevoi, m'am convins odată mai mult 
de adevărul cuprins în amara reflexie a nu ştiu 
cui, că bogăţia sălășlueşte departe, cât mai departe 
de aur! 

Mamă şi copil din Curochiu 


Curechiul are 223 de case, toate din lemn, 
resfirate pe dealuri şi dealungul unei văiugi cu 
unde tainice şi limpezi. Sunt în Curechiu 878 lo- 
cuitori, toți români, toţi plugari şi toţi ortodocşi. 
Până la 1914 erau şi 38 de uniţi, cari aveau preotul 
şi biserica lor. Biserica există şi acum, aproape 
de biserica noastră. Numărul capilor de familie: 
220 ; dintre aceştia sunt proprietari de pământ 190. 

În anii cu producţie bună jumătate din po- 
pulație cumpără bucate, iar în anii neproductivi 
absolut toată lumea se hrăneşte cu porumb cum- 
părat cu preţ de speculă de pe piaţa Bradului. 
Se practică o agriculiură primilivă şi absolut neren- 
tabilă. Gospodarii au fost sfătuiți de numeroase 
persoane să se lase de agricultură şi să se ocupe 
exclusiv cu pomicultura şi creşterea vitelor. Sunt 
prea indisolubil legaţi însă de glie aceşti oameni, 
ca să se poată lăsa de plugărie. Ocupaţia prin- 
cipală şi principalul izvor de venit rămâne totuşi 
creşterea vitelor şi pomicultura. Să nu-şi închipue 
cineva, că în această privință Curechenii stau mi- 
nunat. In anul 1932 erau în Curechiu 145 vaci de 
lapte, 100 boi, 3 cai, peste!800 oi, 75 icapre şi 
128 porci. In toată comuna erau 75 vaci cari dă- 
deau lapte, deci fiecare vacă trebuia să hrănească 
aproximativ 11 persoane. 

Populaţia se alimentează foarte slab. Cei 
mai mulţi locuitori mănâncă tot timpul anului mălai. 
Pâine numai la Crăciun şi la Sf. Paşti. Sunt printre 
ei oameni cari de ani de zile n'au luat în gură 


decât pâinea Sfintei Impărtăşanii! La „nedeia“ din 
Curechiu, care se ţine în fiecare ana doua zi de 
Rusalii, multă lume îşi aduce mălai ca merinde. 

Am intrat într'o casă mică şi întunecoasă. 
Am găsit acolo o mamă cu trei copilaşi. Mama 
plângea, copiii plângeau. 

— Mamă, mi-e foame! 

— Nam dragă, ce să vă dau de mâncare. 

Scena aceasta m'a impresionat foarte dureros. 
Călăuza mea, un bătrân simpatic şi comunicativ, 
a observat emoția mea şi mi-a spus: 

— Pe noi, domnule profesor, nu ne mai mişcă 
astfel de lucruri. Ne-am învăţat cu ele, ca neaâmțul 
cu puşca. Noi le vedem în fiecare zi şi în fiecare 
casă. Se vede că aşa ne este scris nouă, să nu 
scăpăm de necazuri, până n'om avea un lemn de 
ăsta la cap. Lemnul, pe care mi l-a arătat avea 
formă de cruce. N'a mai zis apoi nimic, ci privea 
numai departe, deparie, dincolo de zările lumii şi 
dincolo de zările fiinţei. : 

Faţă de această stare de lucruri nu trebuie 
să ne mire faptul că tuberculoza (boala seacă) 
recrutează în fiecare an noi şi noi victime. Mai 
departe de Curechiu tuberculoza şi sifilisul iau 


proporții alarmante. 

In oamenii aceştia trudiţi, bolnavi şi flămânzi 
bate totuşi un suflet ca'n mine şi ca'n dumneata, 
cetitorule. In mulţi dintre ei un suflet mai mare, 
călit în suferință, căci ştiut este că suferința înalță 
sufletele şi le apropie de Dumnezeu. 

Cărţile noastre de cetire sunt pline cu pilde 





N ACEASI ESTE LOCUL UDE SA APRINS + 
TAI SCNTEIA REVOUITIE Di 184. 





Monumentul revoluției, ridicat în Curechiu acum 
câțiva ani 

de eroism culese dela străini, deşi numai în Za- 
rand găseşti material pentru volume întregi. Oare 
nu-i vrednică de a îi amintită fapta fiului prima- 
rului din Curechiu care, deşi ars cu vătraiul în- 
roşit în foc, n'a voit să divulge locul unde se 
găsea adăpostit Crişan ? Să recapitulăm puţin fap- 
tele: După adunarea dela Mesteacăn, ţinută la 31 
Octomvrie 1784, oamenii au pornit spre Alba-lulia 
după arme, prin comunele Vaca (azi Crişan) şi 
Zdrapţi până la Curechiu. Aici au sosit Luni seara. 
Târziu noaptea sosiră în urma lor şi solgăbirăii 
Mihail Gâl din Baia de Criş şi Lupu Nalăâczi din 
Brad, având lângă ei pe gornicul Petru Câra (sau 
Gâra) din Crişcior şi câţiva soldaţi. Pentru a 
iscodi locul unde se găsea adăpostit Crişan, Petru 
Câra s'a dus la casa primarului, unde a găsit 
numai pe fiul acestuia şi l-a întrebat: „unde e 
crăişorul vostru, ca să-l mănânc?“ Fiul. prima- 
rului a tăcut. L-a ars apoi cu un vătrai înroşit 
în foc, dar n'a putut scoate nimic dela tinărul erou 
despre care nu pomenesc nimic cărţile noastre 
scrise pentru cei tineri. Pe basorelieful de pe 
troița din Curechiu, ridicată cu ocazia împlinirii a 
150 de ani dela revolta lui Horia, se vede fiul 
primarului schinjuit de Petru Câra. 

Adăpostul lui Crişan a fost totuşi descoperit 
şi solgăbirăii cu soldaţii au venit să-l prindă ; dar 
mulțimea anunţată prin tragerea clopotelor în dungă 
a năvălit asupra lor şi i-a omorit pe loc cu pietre, 
iar gornicul Petru Câra a fost ucis din ordinul 
lui Crișan ca vânzător de fraţi. 

Marţi dimineaţa poporul s'a adunat pe locul 
zis „la Cruce“, de unde s'au dus cu toţii la bise- 
rică, în care Crişan le-a spus „că din pricină că 
nemeşii nu voiesc ca Românii să capete arme şi, 
precum arată întâmplarea din noapiea irecută, ei 
se împotrivesc — de aceea acum ţăranii să-l 
urmeze pe dânsul, să stingă pe toţi nemeșii şi pe 
toți ungurii! Să nu aibă nici o frică, fiindcă dânsul 
are poruncă dela împăratul să-i omoare şi să le 
prade averile“. Aşa s'a proclamat revoluţia! 

Sunt în Curechiu trei locuri cărora li se 
spune „la Cruce“. Probabil adunarea de Marţi 
dimineaţa s'a ţinut la locul unde se ramifică drumul 
către Zlaina şi către Porcurea. Locul acesta este 
cel mai apropiat de biserică. Țăranul Guga Petre 
Ursicaciu a âflat dela nașul său, că aci ar fi fost 
loagărul (tabăra) răsculaților. Localnicii mai în 
vârstă ştiu din împărtăşirile părinţilor, că într'o 
seară, de mult, a trecut pe aici un nebun, care 
cânta din îluer doine sfâşietor de triste. lşi cânta 
oare propria lui desnădejde, sau durerea unui 
popor chinuit și subjugat de veacuri? A stat multă 
vreme aici, apoi a plecat în sus către dealul „Ho- 
rişte“ (azi Chiciureaua), unde a cântat iarăşi şi s'a 
închinat, Multă vreme după plecarea acestui nebun 
straniu oamenii se întrebau: 


— N'o fi fost ăsta cumva lancu? 

Se ştie că Horia n'a luat parte la adunarea 
din Mesteacăn şi Curechiu, fiind bolnav. Legenda 
locului spune însă, că el a pornit Luni seara la 
adunare, dar temându-se că va fi prins de unguri, 
s'a ascuns pe dealul „Horişte“. 

De încheiere îmi pun şi eu întrebarea pe 
care a pus-o recent şi sbuciumatul poet ardelean 
A. Cotruş: Ce-ar face Crişan sau lancu de-ar ieşi 
din mormânt şi ar vedea cruda realitate a stărilor 
din Curechiu? IOAN MARTIN 


Bisericuța din deal 


Trist răsună o cântare 

Spre capela dintre ulmi 
Urc'agale sus pe culmi 

Un convoi de 'nmormântare. 


Jos în vale lângă punte 
Un copil cu trei oiţe, 
Flori pleiindu-şi în cosiţe, 
Cânt' o doină dela munte. 
Se opreşte înciudat 

Şi priveşte 'nmormântarea. 
Copilaş cu ochi ca zarea 
Şi tu vei muri odat!... 


După L. UHLAND 1. V. SPIRIDON 


“Rugăciunea săracului 


Doamne, Dumnezeule, 

Bunule, 

Care eşti tată al bogatului 

Şi al săracului, 

Şi al sătulului 

Şi al flămândului; 

Tu, care saturi vântul, 

Şi pământul, 

De apă, 

De soare; 

Tu care toate le stăpâneşti 

Şi le'mplineşti 

Şi le'mpărțeşti 

De-acolo, din împărăţia luminii, 
A iubirii, 

A credinţii 

Şi a nădejdii. 

Auzi-mă pe mine săracul, 

Golul | 

Şi flămândul. 

Căci strig cătră Tine, 
Umilit 

Şi obidit, . 

Dă-mi astăzi, Stăpâne, 
De lucru și pâne! Ea 
a Ci “ILIE ŢARINĂ 

INCULPATUL LIPSEȘTE 


SCENETĂ 


PERSOANELE: GHEORGHE CAPRĂ, NIȚĂ BOLOVAN ŞI 


JUDECĂTORUL 
Decor: O cameră: Gheorghe Capră în picioare, in 
fața judecătorului. Niţă Bolovan şade pe-o bancă mai la o 
parte. 


Judecătorul: Dupăcum spui, cânele care te-a 
muşcat a fost al lui Niţă Bolovan. 

Capră: Al lui a fost, domnule judecător! 

Judecătorul: Eşti sigur de aceasta ? 

Capră: Cum să nu fiu? Că nu-i în tot satul 
un câne lotru ca ăla, bage-se dracu în foalele lui. 

Judecătorul : Nu 'drăcui, c'aici nu eşti în 
cârciumă. Alegeţi cuvintele : altfel rup judecata, 
şi te trimit la răcoare... 

Capră: Cum să nu drăcui, domnule jude- 
cător, când din pricina găinilor lui Bolovan nu mai 
pot creşte o varză ori un nap. Că toată ziulica-s 
în varza mea. Par'că Page n n'ar  drăcui 
dacă ar fi întors... 

Bolovan: Doamne reg Eu nu maş su- 
păra dacă varza dumitale 'ar fi în găinile mele. 

Judecătorul: Ascultă, nu e vorba de varză 
sau de găini. Spune istoria cu cânele. Cum sa 
întâmplat ? 

Capră: Păi, iată cum, domnule judecător. 
Eu veneam cătr'acasă dela cârciumă. Că era seară. 

Judecătorul: Pe care parte-a uliţii veneai? 

Capră: Pe amândouă. Adecă, la dreptul vor- 
bind, când pe-o parte, când pe alta. 

Bolovan : Aşa e, domnule judecător; că-i un 
beţivan fără păreche. Bea şi se'mbată ca un porc. 
Măcar „că l-a oprit şi doftorul dela băutură. 

Judecătorul (cătră Capră): Da nu ţi-e ruşine ? 
Şi nu-ţi dai seama că-ţi ruinezi sănătatea ? 

Capră : Ba-mi dau, domnule judecător. Că-mi 
zic în fiecare zi: Mă Ghiţă, mă ticălosule, lasă-te 
de băutură c'o să te culeagă lumea de prin şanţuri. 
Da crezi că ai cu cine te'nțelege? 

Bolovan : Şi e slab, nevoe mare: bea două 
păhare şi e turtă. Se vede că n'a fost cătană. 

Capră: Par'că dumneata ai fost... 

Bolovan: N'am fost, dar la băutură mă ţin... 

Judecătorul: Lăsaţi taifasul (cătră Capră): 
Ei bine, mergeai căir'acasă. Şi pe urmă? 

Capră: Pe urmă cânele a 'nceput să latre 
cumplit. 

Judecătorul : Şi dumneata ? 

Capră: Eu n'am lătrat. 

Judecătorul :-Bine, bine. Dar ce-ai făcut dum- 
neata ?;: i i: 

Capră: Eu mi-am urmat deuinul cătr-acasă. 
Ştiţi: Când pe-o iparte când pe alta. Că par'că 
niciodată n'a fost drumul aşa. de îngust ca atunci. 





Strâmbulescu : Ciobănaş 


Judecătorul: Şi cânele ? 

Capră: Cânele lătra într'una... 

Judecătorul: Da spune, omule odată, 
muşcat apoi cânele? 

Capră: M'a muşcat, domnule judecător. 

Judecătorul: Slavă Domnului! 

Bolovan: Aşa am zis şi eu, când am auzit 
de'ntâmplare ! 

Judecătorul : (Către Bolovan): Prin urmare 
recunoşii că era al dumitale cânele care a mușcat 
pe Gheorghe Capră ? 

Bolovan: Cum să nu recunosc, domnule 
judecător! De ce să nu recunosc? Că un câne ca 
ăla nu mai e în tot satul. Nu mânâncă decât mân- 
care mestecată... 

Judecătorul : Nu vorbi... . Şi cine i-o mestecă ? 

Bolovan : Păi cine să i-o mestece ? El însuşi | 

Judecătorul: E deştept ca stăpânu-său. Cum 
îl cheamă? 

Bolovan : Cucuruz. 

Judecătorul: De ce soiu? 

Bolovan: De vară. Că la noi pământul e 
năsipos şi ălălalt nu se face. 

Judecătorul: Nu e vorba de cucuruz. De ce 
soiu e cânele? 

Capră : Ciobănesc, domnule judecător. Că 
javre dalea mici, de le poartă cucoanele în sili 
nu țin la casă. 


te-a 

Judecătorul: Asta nu mă interesează. Prin 
urmare nu tăgădueşti că cânele dumitale a muşcat 
pe Niţă Bolovan. 

Capră: Vai de mine, domnule judecător, cum 
aş tăgădui... Că m'ar bate Dumnezeu... 

Judecătorul: Atunci pronunţ sentința: Având 
în vedere că Gheorghe Capră a recunoscut că 
cânele său, numit Cucuruz, a muşcat pe Niţă Bo- 
lovan, încât acesta din urmă a fost nevoit să zacă 


SCHIȚĂ ISTORICĂ 


o săptămână, inculpatul e osândit la închisoare 
pe opt zile. (Cătră Capră): Ai înțeles? 

Capră: Înţeles, domnule judecător. Şi când 
începe pedeapsa ? 

Judecătorul: Chiar acum. 

Capră: Atunci, Vă rog să aşteptaţi puţin, că 
mă duc să aduc cânele... (iese). 


CORTINA 
DINU PAJURĂ 


VLĂSTARUL CORVINULUI 





Ladislau Corvin 


| 


In noaptea Obrejaniei din anul 1456 palatul 
regal din Cetatea Budei strălucea ca un cande- 
labru aprins şi meştere dănţuitoare jucau sburdal- 
nice, ca ielele la cântec vesel de vioară, să des- 
făteze tinerețea cea de opisprezece primăveri a 
regelui Ladislau Postumul. Unchiul său bogatul 
Ulric de Cylle, îi ținea ortăcia. Cu viclenia lui 
iscusită, ca şiretenia duhului celui rău, sporia 
bobotaia patimei în firea regelui celui tinăr, ca 
să-l încolăcească bine in mrejele dragostei, să-şi 
uite de cârma ţării, căci moşia făr' stăpân se 
poate prăda uşor. 

Cântecul şi mlădierile stârniră potop de voie 
bună. Dar pe când părea mai robit domnitorul de 
farmecul jocului pătimaş, un vifor de chiote umplu 
văzduhil şi glasuri de clopote înnecară cântecul 
de vioare. 


— Trăiască biruitorul! răsuna din toate păr- 
țile capitalei. 

Regele se făcu îndată alb la chip, cume 
vălul de sicriu şi-l întrebă în glas de tremur pe 
tutorul său îngălbenit: 

— Ce răscoală-i asta, unchiule? Şi ce bi- 
ruitor îmi tulbură poporul, acum la miezul nopții ? 

Ulric de Cylle înălța numai din umeri şi tăcea 
ca vioarele amuţite. 

— Trăiască biruitorul loan Corvin! şuerau 
strigătele prin încăperile palatului. 

Unchiul cum prinse numele eroului se şi 
aplecă spre rege și-i vorbi: 

— Auzi, Maiestate, că sa năpustit Valahul 
asupra Cetăţii! In loc să lupte cu Turcii, s'a re- 
pezit asupra ta, să-ţi fure tronul şi 'coroana! 

Regele îl ascultă uluit şi.nu-i venea să creadă. 

— Trăiască apărătorul Belgradului şi birui- 
torui asupra sultanului Mohamed ! se auzi un nou 
vârtej de chiote. Regele se însenină îndată şi grăi: 

— Auzi unchiule că nu-i răscoală, ci prilej 
de bucurie. Auzi c'a spulberat Corvinul puhoaiele 
turceşti şi c'a fugit cu ruşine din faţa Belgradului 
Mohamed al Il-lea, trufaşul, care înainte cu trei 
ani şi-a săturat calul 'cu'ovăs de pe prestolul sfintei 
Sofii din inima Bizanțului. 

— Se vede c'a mai zmuls o biruinţă, afurisitul 
— răspunse cu răutate Ulric — dar ea nwi nici 
spre slava, nici spre bucuria noastră. 

— De ce? 

Pentrucă-i dobândită cu armele Valahilor şi 
ale hânsarilor plătiţi de el. 

Ei, şi? 

— Ştii că ne ceruse ajutorul oştilor regale 
şi noi i-am nesocotit cererea. Dar el totuşi s'a încu- 
nunat cu biruința. 

— Şi-apoi? 

— Azi e cu el țara toată şi'n îngâmiarea lui 
poate urzi gânduri negre. Si-ar putea întinde mâna 
după sceptru și după corcană. Şi cine-i va sta 
împotrivă ? Când şi vitejii oastei noastre stau 'să 
1 se închine ca unui idol! 

— Poate să ai dreptate. Deocamdată, însă, 
el e departe, iar noi între valurile gloatelor. Ce-i 
de făcut! 

— Vom deschide toate fereştile, le-om umplea 
cu flori şi cu făclii, şi vom pune goarnele să sune 
şi clopotele mitropoliei să bată şi vom urla şi noi 
să trăiască biruitorul, 


— Iscusinţa ta, urchiule, nimereşte totdeauna 


cărarea scăpării din strâmtorări. 

— Fă-l chiar prinţ, acum, în fața mulţimii. 

— Pentru? 

— Ca să-ţi cucereşti iubirea poporului vrăjit 
de sabia Valahului. Pe urmă, ne-om scăpa noi de 
el, când nici nu visează. 

— Bine, să facem dar aşa. 

Astiel se sfârşi desmăţul nopții, se puse rău- 
tatea la ispravă. 

N 


La câteva zile după sărbătoarea Obrejaniei, 
se făcu un praznic mare pe locul biruinței dela 
Belgrad. Erau de faţă crainici mulţi, veniţi din 
toate părțile lumii, să împletească în numele îm- 
păraţilor și regilor şi principilor câte-o floricea, 
ori câte-un mărgăritar, în cununa de slavă a celui 
mai mare erou al creştinătăţii. In fruntea lor stau 
solii regelui din Buda, cu hrisovul înălțării birui- 
torului la vrednicia de principe al ţării. Papa 
Romei îi împărtăşi cinstea de prinţ al bisericii lui 
Hristos. Vornicii lui Vlad Ţepeş din Ţara Româ- 
nească şi ai lui Petru Aron din scaunul Moldovei, 
îi tălmăciră bucuria sângelui pentru măreţia faptei 
lui, Alţii îl zoriau spre țelul izgonirii necredincio- 
șilor de pe toată întinderea pământului creştinesc. 

Se ţinură apoi slujbe de dumnezeească slavă 
pela toate bisericile, la care se închinară cu evlavie 
crainicii. Cutrierară după aceea vatra bătăliei crân- 
cene, unde se umplură de uimire în faţa prăzii ne- 
visate. Zecile de corăbii înnecate în Dunăre, din 
care abia se mai zăreau catargurile sfărâmate, 
sutele de tunuri părăsite de Turci în fuga lor în- 
fricoşată, miile de puști svârlite de fugarii desnă- 
dăjduiţi, zecile de mii de robi ferecaţi şi munţii 
de trupuri măcelărite, cari se topeau în clocotul 
varnițelor largi, schițau în linii mari viforul încăe- 
rării apuse, 

Pe urmă se încinse ospăţul bucuriei. Vuia de 
voie bună cetatea Belgradului. ca la nunțile împă- 
răteşti. Inchinau cu neastâmpăr solii, meşteri de 
cuvânt. Sburdau de veselie toți mesenii. Şi vesel 
era şi [oan Corvinul, care şedea la locul cinstei 
dela masa cea din frunte, între solii regelui din 
Buda. Deşi rănit la un genunche, el povestea glumeţ 
întâmplări șăgalnice din bătălie şi râdea cu poftă 
de ele. Solii regeşti se uitau cu fâlc unii la alţii 
şi ciocneau cam des cupele cu paharul sărbăto- 
ritului, El gusta din vinul roşu ca sângele, mai sta 


de vorbă cu unul-altul, îşi mai plimba privirea 
peste oaspeţii voioşi şi îndemnat de vecinii săi, 
iar mai gusta. Se ridică apoi un crainic de lângă 
el şi ceru mesenilor să se ridice în picioare şi să 
închine în sănătatea regelui Ladislau. Ca la po- 
runcă se obli biruitorul şi goli cu veselie paharul 
în sănătatea capului încoronat. Dar în clipa aceea 
senină, când sufletul său drept se lumină ca o 
făclie de para credinţei sale necliniite faţă de 
Unsul Domnului și când în semnul acestei sfinte 
credinţi își înghiţi gura de vin, un fior de foc îi 
străfulgeră făptura şi o boare de slăbiciune îi în- 
vălui trupul. Se aşeză la locul său şi încercă a-şi 
deștepta iar veselia. Dar prinse a-i păli şi faţa şi 
bobiţe de sudoare rece începu a-i roura fruntea lată. 

— Ajutaţi-mi să ies de aici — le grăi el 
unor oameni de încredere. 

— i-a amorţit doar genunchele cel rănit? 
îl întrebă unul din ei. 

— Mai mult decât genunchele. 

— Şi unde să te ducem? 

— La biserica Cetăţii. 

— Dela ospăț la rugăciune? 

— Intocmai. Şi unul să cheme îndată şi pe 
părintele Capistranu acolo. 

Plecarea eroului umplu de spaimă pe toți 
mesenii şi fel de fel de poveşti triste începură a 
colinda pela mese. 

— L-a istovit încordarea din bătălie şi se 
prăpădeşte săracul! spuse un sol în graiu de jalel 

— 1 s'a înveninat trupul din rana genunchelui 
şi-i pe ducă bietul erou! își dădu părerea un alt 
crainic. 

— E lovit de ciumă, sărmanul şi nu-i chip 
de mântuire! grăi unul dintre solii regali şi întări 
şi unul dintre prietenii cei mai credincioşi ai Cor- 
vinului. 

— Ciumă!... Ciumă! repeţiră oaspeţii şi 
fețele lor se umbriră în zăbranic de durere şi 
ochii lor se umplură de lacrimile milei. Numai 
crainicii regali din Buda se priviau pe furiş şi în- 
floreau câte-un surâs în colţ de buze. 


II 


In biserica Cetăţii sălăşluia tăcere adâncă. 
Pe-un pat de brad zăcea eroul creștinătății, îm- 
brăcat într'o cămaşă lungă, albă, în veşmântul po- 
căinţii. La căpătâiul lui veghiau în suspin feciorii 
lui dragi, Ladislau şi Mateiaș. La picioare stră- 
juiau cu gene jilave prietenii lui cei mai buni. lar 
în faţă stătea călugărul Capistranu, împărtăşindu-i 
mângăierile cele din urmă. El asculta cucernic cu- 
vintele pusinicului, sărută cu ardoare sfânta cruce 
din mâna lui şi-i grăi: 

— „Părinte, sunț gata de drumul cel mare 
al veşniciei. Făcut-am căinţă şi primit-am şi sfântul 

3, 

Oaspe ceresc în cămara sifletului meu. De altcum 
toată viața mi-a fost o pregătire pentru primirea 
Lui cu vrednicie, ca El să mă călăuzească la tro- 
nui atoiputernicului Impărat al ceriului. Eu L-am 
slujit cu vrednicie prin toate vijeliile şi greutăţile 


vieţii și m'am silit să-mi împlinesc cu credință - 


slujba, la care m'a chemat bunătatea Sa nemăr- 
ginită. Am nădejdea că Împăratul cel ceresc va 
primi bine pe ostaşul Său ostenit şi-i va da odihnă 
în lăcașul păcii veşnice, după care se doreşte cu 
mult foc sufletul său“... 

şi chemă apoi în faţă pe cei doi îii, îi să- 
rută cu căldura despărțirii veşnice, le împărtăşi 
binecuvântarea sa părintească şi le rosti tes- 
tamentul: 

— „Dragii mei copii, las vouă şi mamei 
voastre, moştenire: frica de Dumnezeu şi dra- 
gostea de ţară“! 

După binecuvântarea lor îşi mângăe cu pri- 
virea şireagul prietenilor întristaţi şi le şopii şi lor: 

— „Ce bine-i in Casa Domnului! Cântaţi-l 
cântare de slavă pentru toate darurile date nouă. 
Incepeţi lin... Cântaţi cu toţii“.. 

Părintele Capistranu începu un cântec dulce 
şi cei de faţă il urmau. Biserica răsuna frumos, 
ca de glasuri iîngereşti. Eroul sorbea cu sete mân- 
găierile melodiei sfinte şi adormi pe vecie în le- 
gănările ei line. 


IV 


Pe când se tângueau duios clopotele creşti- 
nătăţii la pristăvirea celui mai mare ostaş al lui 
Hristos, în Palatul Budei sta de vorbă tainică re- 
gele Ladislau cu sfetnicul său Ulric de Cylle. 

— Ne-am mântuit de Valah, unchiule. 

— Dar cu mare greutate, Maiestate. De-abia 

i-au putut strecura solii noștri otrava în păhar, 
căci era numai ochi şi urechi. Şi la urmă iarăşi 
de-abia putură îndupleca mulţimea să creadă că-i 
prada ciumei nemiloase. 

— Ei, bine c'am scăpat de primejdie, 

— Incă nu, Maiestate. 

— De ce? 

— Numai când vom stârpi tot neamul lui 
cânesc, ne-om putea odihni în linişte! Pân' atunci 
suntem în gură de vulcan! Ă 

— Prea-i vezi grozavi, unchiule, pe fiii Cor- 
vinului, Pe când sunt numai nişte blegi. 

— O fi el bleg Mateiaş, că-i numai ţânc de 
școală, dar e pară de trăznet fratele lui, La- 
dislau, şi calcă'n urmele tatălui său. S'a îngrădit 
cu oaste de valahi. Ţine legături de iaină cu voe- 
vozii români de peste -munţi. Ocroteşte'n tabăra 
"lui. pe-un vlădică schismatic de prin Caffa. Urzeşte 
planurile Corvinului şi urmăreşte înfăptuirea lor. 
Trebue neapărat să ne scăpăm şi de ei. Mai ales 
că Ladislau cam bănueşte cauza morții tatălui-său... 


— Bănueşte ? . : ă 

— Aşa simţesc eu din: finuta | lui, De-aceea 
să nu zăbovim prea mult cu miruirea lui.: 

— Cum 'crezi că i-am putea trimite pe tă- 
râmul sobolilor ? 

— Tot cu chibzuinţa întovărășită cu viclenia 

— Bunăoară ? 

— Vom vesti în țară urmărirea Turcilor. Vom 
strânge oşti creştine dintre toate neamurile; Vom 
apuca valea Dunării şi-om poposi la poarta Bel- 
gradului. Vom cere găzduire de oaspeţi şi oşteni 
creștini. Ajunşi în cetațe ne facem stăpâni pe ea 
şi pe Corvini. Dar şi aici cu multă şiretenie. Vom 
întinde masa înfrăţirii, cu cântece și voie bună. 
Eu voi primi pe cei doi orfani de fii ai mei şi 
le-oi făgădui din toate ale mele de ale lor. Ii voi 
îmbrăţişa părinteşte şi buzele mele vor . atinge 
fruntea lor. Eu le voi zice fii şi ei îmi vor zice 
tată. La sfârşitul ospățului m'or petrece pân' la 
camera mea de găzduire, unde oamenii mei le vor 
împodobi creştetele cu cunună veşniciei,. :. 

— Minunat, unchiule. Numai de-ar ieşi aşa. 

— Ei, Maiestaie, eu nu mai sunt vulpe tinără. 

— Unchiule, şi câte-o vulpe bătrână. se mai 
acaţă în -cursă. 

— Nu te doară capul de asta." Să 1 ne- apucăm 
numai de strânsura .oştilor. 

— Fă cum ştii? 

— Las' numai pe mine. Chiar azi îi votu 
scrie şi socrului meu Gheorghe Brancovici, Dom- 
nului Sârbilor, că-i voi irimite nu peste mult: un 
dar nebănuit. Două mingi, că-i mare jucăuş. Mingi 
de-acelea, însă, cu cari nu s'a jucat până azi voevod, 
din viteazul neam sârbesc. Capetele Corvinilor. .. 

Unchiul şi 'nepotul se despărțiră apoi fericiţi 
şi fiecare se veselea în gândul său de priveliștea 


| vânatului bogat. 


V 


Pe când își aşiernea Noemvrie covorul său 
de brumă peste lunca Belgradului, regele Ladislau 
şi unchiul său liric băteau cu oastea lor streină 
în porţile Cetăţii stăpânite de Ladislau Corvinul. 

Tinărul căpitan îi primi sărbătorește. 

Fiul eroului se aşeză în genunchi în: faţa 
regelui și de acolo-i întinse cheile Cetăţii, pe 


„lângă cuvintele: 


„Credinţa şi vitejia tatălui meu lesa: pă- 
strat Poni Maiestâtea Voasiră. De zece ori 
luptat-a şi biruit-a pentru ele. Primeşte-le acum 
dela fiul său orfan, ca o chezăşie a supunerii şi 
So lui nestrămutate“. 

„Păstrează-le şi luptă şi tu aşa penitru 
ele!“, îi răspunse regele. ) 

— „Vă mulţumesc, Maiestate, şi pun aici le- 
gământ că voi păşi pe urmele tatălui meu! Prin 

faptele credinţii vreau să mă fac vrednic de dra- 
gostea Domnului meu“ ! rosti. fiul Corvinului şi îşi 
pofti Stăpânul să între în cetatea larg deschisă, 

Regele. şi suiia lui înaintară veseli şi pe urma 
lor năvăli asupra porții şi puzderia de oaste streină. 
Dar înainte de-a atinge ea pragul, fiul Corvinului 
închise şi încuie porţile cu toate zăvoarele. 

Larma strânsurii lacome de pradă umplu de 
fiori toată suita . şi regele înspăimântat întrebă cu 
teamă: 

— Ce-i asta Cotvisăiiule!i 

— Paza legii, Stăpâne. 

— A cărei legi? 

— A aceleia, care oprește piciorul strein de-a 
călca pragul cetăţii de graniţă. 

__— Bine, prietene, dar grijeşte de le potoleşte 
vijelia. 

— Vor juca îndată, Maiestate. Juncii sfârăe 
în frigări şi au prins a pucni și butoaele. Pân' 
atunci poftiţi în sala cea mare. | 

— Mai întâi la biserica cetăţii, Corvinule, să 
dăm slavă lui Dumnezeu pentru puriarea de grijă 
— îi răspunse în glasul evlaviei, regele, care 'n 
spaima lui se gândise că acolo, în taina Casei 
Domnului, va putea chibzui mai liniştit asupra fe- 
lului de scăpare din capcana primejdioasă. 


VI 


Masa se siârşise. Avuse darul să rumenească 
feţele şi s'aprindă inimile. Regele se urcase în 
camera lui fainică să se odihnească, iar Corvinul 
se retrase dimpreună cu unchiul regelui în camera 
sa de lucru, să descurce starea cetăţii. Ulric de 
Cylle părea foarte prietinos. Cuviniele lui erau 
mieroase, ca de tinăr îndrăgostit. Nu-l mai scotea 
din „fiule“ şi „dragă“ pe tinărul căpitan al Bel- 
gradului. Acesta era închis şi rece. Şi cu cât 
sporea mai mult dragostea unchiului regal, cu atâta 
se făcea mai tăcut şi cu ochii mai vifornici vlă- 
starul corvinian. Desluşindu-i mâhnirea Ulric îi 
puse mâna pe umăr și-l întrebă ca un părinte 
milostiv : 

— Ce grije-ţi apasă sufletul, 
drag ? 

— Eram şi eu odată fiul cel drag al cuiva, 
care a fost izgonit din lume, pentrucă îşi iubea 
prea mult şi regele și ţara... 


fiul meu cel 


— Ei, căpitane, ciuma-i boală care nu iartă! 

— O, Ulric, nu ciuma, ci otrava i-a curmat 
viaţa | 

— Nici nu-mi pot inchipui o cdi ca atât 
de mare! 

— Inchipuirea se 2 îngrozeşte, dar mâna cuiva 

a săvârşit-o | 

— Cine poate fi acel nemernic ? 


văli furtunatic Ladislau Corvinul, 


„_— Tul Chiar:'țu! Chiar: întâiul sfetnic. al re- 
gelui! Şi nu te mulţumești cu capul lui! Mai vreai 
şi capul meu și pe cel al frăţiorului meu a a A 

—. Ce învinuire nerușşinată! 

— Adevărul! Numai adevărul! Caută. scri- 
soara asia! Poartă aceea și iscălitura ta ? 

— Adevărat, i: j 

— Ai trimis-o socrului iu, dar a căi în 
mâna mea! Mai ceteşte-o. odată! Citeşte măcar 
şirul ăsla, în care te lauzi că -vei face mingi din 
capetele Corvinilor ! 

Ulric de Cylle văzându-şi scrisoarea şi sim- 
țindu-se descoperit se 'nfurie ca o furtună şi 'n 
turbarea lui prădalnică isbi cu sabia .să:: despice 
capul căpitanului. Acesta însă-i prinse lovitura cu 
luna inelului din stânga, iar.'cu sabia din dreapta 
îi zbură capul, . - 

Săpase nenorocitul groapa cula, « dă căzute 
el însuși în ea. i E o, 
VII PE pată 

Prietenul lui Ulric şi omul curţii regale, pa- 
latinul Garay îi zugrăvea regelui norii primejdiei 
ce-l ameninţă între zidurile acestei cetăţi afurisite 
şi înfăşura în zdrenţele celei mai urâte  defaimări 
sulletui căpitanului Ladislau Corvinul. Alla 
fata palatinului. A i 

— Vipera nu poartă atâta citi în. gura ei 
blăstămată, câtă ură tăinueşte. vlăstarul de Valah 
în inima lui nelegiuită! Ură împotriva. Maiestăţii 
Voastre! llră împotriva stâlpilor neclintiţi ai Tro- 
nului! Ură îmooiriva vrednicilor fruntaşi ai Ţării! 
Ură împotriva a tot ce-i bun şi sfânt în jur de noi! 
E mai fățarnic decât Necuratul! Blând ca un po- 
rumbe] și nevinovat ca un miel, în. față! lar în 
dos indrăsneţ ca leul cel năvalnic! Ochii lui zâm- 
besc, dar gândul unelteşte și braţul e gata de-a 
izbi! De-aceea l-am sfătuit pe luminatul Ulric, 
înainte de plecare la el, să 'mbrace două platoșe 
de zale pe sub mantaua-i largă. . PRI Stire 

Regele-l asculta speriat şi fiecare -clipă-i 
sporia tulburarea. Frumoasa fată a palatinului iși 
schimba macii din obrajii fragezi. cu petalele de 
păpădii şi din îndemnul inimii se pomeni şi ea:'n 
cuvâni: 

— O, tată, de ce vorbeşti aşa despre fiul 
aceluia, pe care creştinătatea toată îl cinstește ca 
pe prințul Crucii lui Hristos ? Nu-ţi aduci aminte 
că Domnul nostru a vorbit în duhul milei şi despre 
luda Iscarioteanul ?... Fe 

Cuvintele fetei credincioase grămădiră.: sân- 
gele. în faţa tatălui şi el era gata să .isbucnească 
într'o vijelie, dar îl opri lărmuirea pripită de.afară. 
De-odată cu ea se crepă năpraznic şi uşa şi..nă- 
c'o_ ceată. de 
prieteni armaţi, în camera sfatului celui de taină. 

Regele şi palaiinul se ghemuiră într'un un- 
ghier şi nu-şi puteau da crezare ochilor pentru 
cele ce vedeau. Căpitanul era plouat cu sânge 
din creştet până la gtezne şi sabia lui picura măr- 
găritare roşii, 

—— leriaţi, Maiestate, căci eu m'am apărat 
numai! strigă vlăstarul Corvinului în glasul lui 


— Cine ie-a atăcat,căpitane ? îl întrebă re- 
gele c'o umbră de duioșie. 

— Acela, care nu mai este viu. 

= Cine-i nenorocitul acela ? 

—  Serlitorul acestor şire! Şi Căpitanul îi 
întinse scrisoarea pricinaşă, toată stropită cu sânge. 

Regele se aplecă îndată spre ea şi când îi 
descurcă iscălitura, izbucni într'un hohot de plâns: 

— O, Ulric! O, unchiule Ulric? Ce soarte 
tristă te-a ajuns! In loc să cazi pe câmp de bă- 
tălie, te-ai prăbuşit în cetatea cerută de moştenire! 
În loc să mori sirăpuns de vârtul iataganului tur- 
cesc, te-ai stins spintecat de tăişul sabiei creştine! 
i încă de spada fiului tău sufletesc!... 

== Nevinovat sunt, Maiestate ! întărea răspicat 
căpitanul. 

— Sfânt e dreptul apărării! strigau prietenii 
săi credincioşi. 

Înspăimântat de glasurile lor îndrăsneţe, re- 
gele chibzui puţin și răspunse apoi uşurat: 

— lertat să fi, căpitane, iar mortul să se odih- 
nească'n pace! 

Chiote de bucurie acoperiră cuvintele regelui 
-şizo caldă strângere de mână pecetlui înălțătorul 
legământ al iertării şt al păcii. 

Se risipiră apol cei de faţă, în zvon de slavă 
teyală. În pogorirea lor pe scările bătrâne, pa- 
laținul îi şopti fetei sale: 

== Vezi c'am grăit adevăr ? 

— ŞI totuşi, tată, nici munţii și nici văile 
noastre nu zămislesc o floare mai frumoasă decât 
suflețul căpitanului | 

— „Acesta-i graiul dragostei, fata mea... Şi 
dragostea-i oarbă... 

Fata se rumeni mai tare decât o pară şi îşi 
sugrumă în gât răspunsul, 


VII 


După prohod regele prinse a cutriera poie- 
nele codrilor şi iererele măgurilor, a apuca la vâ- 
nători potecile cerbilor și a răscoli la pescuit cul- 
cuşurile păstravilor. Poate pentruca să scape de 
umbra însângerată a unchiului său Ulric, care-i 
cerea neîntrerupt răsbunare. Însoţit de pelatinul 
Garay şi de fata lui frumoasă şi întovărăşit de 
căpitanul Ladislau, s'avântă până'n jghiaburile Se- 
menicului, unde-l primi sărbătoreşte mama căpi- 
tanului, văduva Elisaveta Corvin. Când îi ură bun- 


sosit şi-i întinse din prag pânea şi sarea, el îi 
răspunse : îi 

— Am o rugăminte caldă, Să nu-mi mai spui 
Maiestate, ci fiule, iar mie îngădoeşte-mi să-ţi zic 
mamă... Şi-atunci pe Ladislau îl șotu chema frate 
şi prinţ... Imbracă dar, frate dragă, princiara 
haină de purpură... Şi să ne bucurăm şi să ne 
veselim de frumusețea acestei zile... Imbrace-se 
în purpură și prințul Mateiaş... lar tu, mamă 
scumpă, desbracă-ţi haina neagră... Nu se cuvine 
să poarte astăzi doliu: mama regelui şi văduva 
aceluia, care a trecut din moarte la viaţă şi care 
stăpâneşte acum în cer, cu Hristos, pentru care 
a luptat... 

Regele sărută apoi în văzul mulţimei și fața 
şi mâna mamei sale şi îşi îmbrăţişă cu căldură 
fraţii veseli. Pe urmă-l căută cu privirea pe sfet- 
nicul său Garay şi-i grăi: 

— Ei, palatine, dar iu n'ai nici un cuvânt de 
spus ? 

— Eu aş fi cel mai fericit muritor, dac'aşi fi 
allat vrednic de-a spune mamei Maiestăţii Voa- 
stre: cuscră, iar prințului Ladislau: ginere, 

Tinerii se înroşiră până la urechi, căci de 
mult se întreceau inimile lor în aceeaș caldă bă- 
taie. Scânteile privirii lor înălțară mânile părin- 
ților spre binecuvântare şi'n vesel alai se'ndrep- 
tară spre altar, la sărbătoarea logodnei și a în- 
frăţirii minunate, întărite prin jurămintele cele mai 
grele. 

Se'ncinse apoi hora bucuriei. De mult nu 
mai văzuse palatul Corvineştilor alâta vârtej de 
voie bună, ca'n cele câteva zile de petrecere re- 
gală. Numai atunci se sălăslui din nou liniştea 
între zidurile străvechi, când regele şi suita lui, 
dimpreună cu prințul Ladislau, apucă drumul cătră 
cetatea sa de reşedinţă. 


IX 


In palatul regal al Budei descălecară oas- 
peţi aleşi din alte ţări. Un şirag de voinici încer- 
cați în lupte crâncene. Veniră să probeze iscu- 
sinţa săbiilor cavalerești de prin aste ţinuturi du- 
nărene. La vestea sosirii lor roiră cete de rvi- 
teji, să apere onoarea ţării. Dar toţi se acoperiră 
cu ruşine. lar sfreinii se umilau în penele trufiei. 
Dar când înproşcarea armelor biruite, cu nă- 
molul dispreţului, trecu măsura şi când nimenea 
nu era în stare să-i înfrunte, se repezi Ladislau 
Corvinul pe câmpul onoarei şi'n câteva ceasuri 
nu mai rămase nici-un cavaler strein neînfrânt. 

Toată Curtea se aprinse de bucurie şi-l co- 
pleşi cu flori pe viteazul biruitor. Şi se porniră 
apoi serbările biruinţei. La începutul lor regele 
îl îmbrăţişă cu foc pe cel slăvit de-o ţară 'ntreagă 
şi-i grăi: 

— Biruitorule Ladislau, ar fi bine să-l aducem 
şi pe fratele nostru Mateiaş la serbări, să se 'm- 
părtăşească şi el de fericirea noastră. 

O, rege cu inimă de aur, trimit îndată crainic 
să vină. 

X 

În castelul Corvinilor se slăiuea Elisaveta 
cu Maieiaş: 

— Nu te duce dragul meu, căci de câteva 
nopți mă împresoară tot visuri rele. 

— Dacă-mi porunceşte fratele... 

— Aminteşte-ţi de povaţa tatălui vostru, că 
niciodată să nu fiţi amândoi fraţii la Palat. 

— M'ar putea bănui regele de necredinţă... 

Şi plecă. Ladislau îl întâmpină în marginea 
Budei. Şi călăriră veseli spre Cetatea regală. 
Dar când intrară pe poaria cea mare, o ceală de 
curteni se năpusti asupra Jor şi-l înfundară pe unul 
într'o temniţă, iar pe aliul în alta. Se ţinu îndată 
judecată şi judecătorii îi osândiră pe amândoi 
fraţii la moarte silnică, pentru uciderea lui Uiric. 
Regele, însă, îl milui pe Mateiaş cu mutarea pe- 


depsei în robie pe viaţă şi-l trimise nomai pe La- 
dislau înaintea călăului. 

Purta şi'n clipa tăierii haina aceea de pur- 
pură, pe care i-o dăruise regele în clipa jurămân- 
tului de înfrățire. 

— Mor nevinovat! strigă el înfiorățor în clipa 
când gâdele își ridică toporul. 

Arma izbi odată. Şi Ladislau nu se cletină, 
Lovi a doua-oară. Eroul nici acum nu se mişcă. 
Trozni şi a treia-oară. Căpitanul rămase tot în 
picioare. 

— Şi după legea omenească sunt mântuiti 
strigă în glas de vesetie vtăstarul Corvinului. 

Călăul se uită 'spăriat în jurul său, întrebând 
ce-i de făcut. În balconul Palatului distinse braţul 
regelui, care făcea semn furios să-şi facă datoria 
mai departe. 

Călăul mai izbi încă odată din toată încor- 
darea trupului său voinic şi de astădafă nimeri 
bine, Capul lui Ladislau Corvinul se rostogoli ca 
o minge mare lângă picioarele sale. 

Aşa s'a retezat vlăstarul Corvinului. .. 

A. NANU 


LEII 


E groapă adâncă — iar în fundul ei 
Închiși, fără vină, erau patru lei. 

Privind în spre-apusul roșu, cu turbare, 
Tot chinul în răgnet îşi spun. Nici mâncare 
De câteva zile nu au — şi nici apă; 

Nimic nu se află în adânca groapă. 


Erau patra. Uimul, al Sodomei fiu 

Domnise odată liber în pustiu. 

Şi 'n tăcerea-adâncă era de temut 

Pentru celce 'n ghiară-i pradă i-ar fi căzut. 


Nisipul Sodomei în singurătate 
Indurerai leul îl vede... departe! 

In groapa adâncă toate-au luat sfârșit! 
Azi e sclav şi plânge leul flămânzit. 


Al doilea vine din pădurea deasă; 
Regi îl urmărise — dar prietenoasă 
Adăpost în neagra vale îi dădea. 
Azi e aci celce codrii stăpânea. 


Pe-al treilea munţii toţi l-au cunoscut 
— În umeda umbră a lor s'a născut — 
Răspândeau fiorii răgnetele-i crunte 
Al treilea dară, e un leu de munte. 


Şi-al patrulea monstru, mândru şi temut, 
Pe nisipul mării pasu-i leneș, mut 

Și-a purtat adesea. Azi durerea-i mare 
Căci se plicțisește acest leu de mare. 


- 
* . 


Deodată 'n colțul sinistru şi rece 
Poarta -se deschide şi o umbră irece. 
E :prada ce vine şi'n groapa cu lei 
împins cu cruzime căzu 'n fundul ei, 


Un om. Leii 'ndată cn coamele'n vânt 
Răgnind îl priviră şi-şi tuară-evânt. 
Pe cer şi în groapă şi'n îriroaga fine 
E roşu — e sânge. Toturi răswrătine. 


Danil îşi întinse mâinile-amândouă 

Zicând blând şi dulce: „O, iei, pace vouă?“ 
Şi-aceşti monștri, leii, de foame "nrăiți 
Stătură, la glasu-i, ca micii, "mbtânziţi. 


Strânşi mai la o parte vorbeau înire ei: 
„Acest om ne vine din pustiuri, lei, 

— Cel dintâi le spuse — căci mi s'a părut 
'C'a suflat semunul, când a apărut“. 


Leul de pădure 'ngândurat a zis: 

„Când grăit-a omul, mi-a părut, ca'n vis, 
C'aud freamăt dulce, crengi care se frâng, 
Din pădure-i. Vorba şi glasul lui plâng“. 


Al treilea spuse: „Ca-Ailas e ila fel, 
Mireasmă de munte răspândit-a şi. 
Acest om, mă credeţi, vine înspre moi, 
De pe înălţimea munţilor cei goi“, 


Jar cel dela mare vorbi cel din urmă: 
„Când xăd măreţia, ura mi se curmă. 
În ochii acesini om xămt-am en 
Nemurirea : Vine dela Dumnaseu“, 


-* 
* . 


Când se lăsă noaptea pe 'ntregul Pămânț, 
Celce împinsese pe sclav ca "n mormânt 
Vra să vadă singur ce-a rimas -din si: 
Senin privea cerul blândul Daniel. 


Din V. HUGO În româneşte de 7. A, 

TINERETUL ȘI LECTURĂ 


EDUCAȚIE 


Lectura nu e numai pentru tineri, ci şi pentru 
adulţi. Dar, dacă pentru adulţi ea poate să însem- 
neze un mijloc de recreaţie ori poate chiar un 
mijloc ieftin de a alunga plictiseala pricinuită de 
lipsa unor ocupaţii „mai rentabile“, dacă adulţii 
nu se mai simt aşa de mult atraşi şi stăpâniţi de 
vraja ei, apoi pentru tineri ea exercită o atrac- 
țiune şi o influență de care nu totdeauna ne putem 
da seama. Cine n'a simţit în anii tinereţii puterea 
de atracțiune a unor cărţi de lectură? Uneori, 
uitând să mai meargă la masă, citeau ascuns de 
ochii părinţilor în vr'un colț al podului, sau îţi 
terminai lectura noaptea la vr'un muc de luminare, 
ori poate şi mai rău la lumina pe care focul o 
arunca din sobă. Din cauza lecturii tânărul îşi uită 
de orice datorinţe, neglijează mişcarea în aer liber, 
neglijează şi munca impusă de şcoală şi ajunge 
în conflict cu aceasta și cu părinţii. 

Mai mult se citeşte la vârsta de 15 ani; şi 
se citeşte cu o adevărată furie. 

lacă pentruce. Până la vârsta de 12 ani tâ- 
nărul nu este stăpânit decât de dorința de a cu- 
noaşte cât mai mult din tainele lumii fizice. 
Incepând cu adolescența, axa intereselor se 
schimbă. Interesul natural se îndreaptă - din afară 
înlăuntru. Interesul pentru mediul: fizic este înlocuit 
cu interesul pentru mediul social. De aci înainte 
omul e obiectivul atenţiei tinerilor. Nimic din ceeace 
observă cu privire la comportamentul oamenilor 
nu-l lasă indiferent. In fața multiplelor afifudini 
ale oamenilor, tânărul se trezeşte la o nouă viaţă. 
Cu încetul el începe să se descopere pe sine în 
mijlocul mulțimii ; conştiinţa de sine se trezeşte. 
Vrea să fie şi el bărbat, în toată puterea cuvân- 
tului, Tot ce face dovada curajului, a eroismului, 
îl atrage, îl extaziază. Tumlirz numeşte epoca 
adolescenţei şi a pubertăţii epoca „entuziasmului“ 
(Die Epoche des schwărmerischen Înteresses). Este 
timpul în care Robinson, Jules Verne, povestirile 
despre haiduci, Indieni (Peile roşii) şi despre de- 
tectivi găsesc un ecou puternic în sufletul tânărului. 
În nemărginita lui admiraţie faţă de omul puternic, 
el omagiază chiar şi pe căpitanul de hoţi şi pe 
criminal. 

Dacă romanul pe care-l are tânărul sub ochi 
va cuprinde tablouri, ilustraţii, este cu atât mai 
plăcut. După O. Kroh (Die eidetische Anlage bei 
Jugendlichen) numărul eideticilor, adecă al acelora 
cari simt nevoia de a vedea scenele, este destul 
de mare (35—47"/,). Numai aşa se explică numărul 
cel mare al cetitorilor de revisfe ilustrate. 

Fetele la vârsta adolescenţei -şi în deosebi a 
pubertăţii citesc cu predilecție lectură de conţinut 


erotic, pentrucă aceasta hrăneşte dorința lor inte- 
rioară şi răspunde acelei sete de simţire şi viaţă 
proprie femeii. Curiozitatea este foarte mare şi 
instinctul sexual, care se impune tot mai mult, 
caulă mulțumire şi farmec în fantezia erotică. Faţă 
de persoanele lecturei sale ea simte o simpatie 
sau antipatie pasionată. 

Lectura trebue socotită între cei mai puter- 
nici factori de educaţie atât în bine cât şi în rău. 
O carte rea e mai periculoasă decât un prieten 
ticălos. In adevăr, dacă acesta se va ruşina să 
mai spună cuvinte necuviincioase atunci când va 
vedea cum roşesc obrajii, cartea nu va înceta să 
vorbească în fața nevinovăţiei. O carte poate fi 
periculoasă, ba mai periculoasă atunci când nu-şi 
arată deodată intenţiile pe faţă, ci şi le ascunde, 
luând uneori aspectul de apologetă a virtuţii, dar 
având totuşi grije ca se strecoare în suflet câte o 
picătură de otravă. Părinţii trebue să se teamă 
mai ales de aceste cărţi făţarnice care nu predică 
păcatul pe faţă, ci lasă doar să se întrăzărească 
aceea ce excilă simţurile şi trezeşte pofte rele. O 
lectură rea poate naşte uşor dispoziţii bolnăvi- 
cioase în viața afectivă a. tineretului, încâlceşte 
noțiunile, sapă la rădăcina principiilor morale și 
îndreaptă cugetarea pe drumuri false. 

Influenţa puternică a lecturii se explică prin 
lipsa de spirit critic a tânărului care încă nu șfie 
ce-i viața şi uşor poate fi sugestionat. 

Literatura uşoară, fabricată ca o marfă de 
câştig, îi prezintă întâmplări şi tablouri pe care 
el le va lua drept întâmplări reale din viaţă şi cari 
nu sunt decât nişte caricaturi. Ele îi aţâţă fantazia 
şi aduc cu sine o orientare şi desvoltare falsă a 

Nalură moarlă 


vieţii sufleteşti. Tânărul ia de bani buni tot ce-i 
înfăţişează literatura decadentă şi din persoanele 
romanelor îşi face ideal de viaţă. Şi o spun 
aceasta cu toată convingerea, deoarece eu însumi 
începusem să cedez influinţii hipnotice pe care o 
exercită de exemplu romanele de aventură cu de- 
tectivi. Pe când eram în clasa a 3-a sau a 4-a de 
liceu, nu ştiu cum îmi căzuse în mână un număr 
din seria de romane întitulate „Scherloch Holmes“. 
Rămăsesem încântat de un astfel de detectiv in- 
genios şi curajos. Ba mai mult, începusem să văd 
lumea prin ochelarii miraculoşi pe cari mi-i punea 
la dispoziţie scriitorul. Nu vedeam în jurul meu 
decât oameni pe cari îi suspectam şi căutam să 
descoper în acţiunea lor ceva ce mar fi făcut 
părtaş la gloria unui detectiv iscusit. Din starea 
aceasta de somn hipnotic m'a trezit un unchiu. 
Acesta m'a surprins citind şi deoarece ţineam 
foarte mult la el, m'am ţinut de promisiunea de a 
nu mai citi nici un fel de roman fără aprobarea lui. 

Dacă romanele despre detectivi, cât şi cele- 
lalte romane de aventură atrag în sfera lor de 
influență mai mulţi băieţi, apoi romanele sentimen- 
tale formează lectura predilectă a fetiţelor. Şi in- 
fluența romanelor sentimentale nu e mai mică 
decât a celorlalte genuri de romane. Ele trezesc 
în sufletul fetiţei aşteptări pe care viaţa nu i le 
poate îndeplini niciodată. Ele trezesc dorul după 
o altă sferă de viaţă, care zace dincolo de grani- 
țele posibilului. 

Literatura cu conținut sexual aţâţă fantazia, 
iar fantazia este aceea care răscoleşte de timpuriu 
instinctul sexual din somnul lui natural şi turbură 
liniştea sufletească. 

Tot aşa de dăunătoare pentru sănătatea su- 
fletească şi trupească a tinerilor sunt şi scenele 
obscene din filme şi din piesele de teatru. 

Educatorii şi medicii încep să-şi dea seama, 
că literatura este una din multiplele condiţii ale 


bolilor nervoase şi ale decăderii morale. Nu pot 
trece cu vederea nici greşala care se face pove- 
stindu-se copiilor înainte de culcare astfel de poveşti, 
cari prin conţinutul lor impresionează aşa de mult 
încât nu pot dormi liniștiți, ci sunt chinuiţi în vis 
de reprezentări groaznice. 

După toate aceste reflexii, întrebarea care se 
impune este: ce trebue să facă educatorii (părinţii, 
profesorii şi preoţii) pentru a pune sufletele tinere 
şi neprihănite la adăpost de influenţa cărţilor şi 
revistelor cari ar împiedeca desvoltarea lor să- 
nătoasă ? 

Rolul de îndrumător al tineretului, în ce pri- 
veşte lectura, nu e prea uşor. Dela acesta se cere 
în primul rând să fie un bun cunoscător al nevoilor 
sufleteşti ale tinerilor, nevoi care se schimbă ne- 
contenit cu înaintarea în vârstă. Fără a cunoaşte 
evoluția sufletească a tinerilor nu va fi în stare 
să pună la dispoziţia acestora acele cărţi sau re- 
viste care corespund intereselor proprii vârstei lor. 
In adevăr, am fi foarte nedrepţi cu tinerii, dacă 
am judeca lectura lor după modul nostru de a 
simţi şi de a judeca, în loc să ne transpunem cu 
o binevoitoare înțelegere în lumea de simţire şi 
de cugetare a lor. 

Nu suntem îndreplăţiţi să oprim pe tineri dela 
acele genuri de lectură după care însetează ei şi 
din care ne-am adăpat cu toţii. Nu suntem îndrep- 
tăţiţi de exemplu să aruncăm din mâna tinerilor orice 
roman de aventură. Acest gen de literatură co- 
respunde nevoilor sufleteşti proprii fazei de trecere 
dela adolescenţă la pubertate. Dar ceeace ne este 
îngătuit şi frebue s'o facem este de a selecţiona 
acest fel de lectură cât şi altele după criteriile 
judecății etice. Astfel lectura aventurilor cu hoți, 
detectivi, tâlhari etc. poate fi înlocuită foarte bine 
cu cărţile lui ). Verne; acelea cari satisfac ten- 
dinţa iubirii, cu romanele de dragoste fără scene 
obscene ; romanele cu conținut erotic, cari nu fac 
altceva decât exaltează o predispoziţie a adoles- 
cenţei şi aşa destul de puternică, trebuesc evitate. 
Aşadar, îndrumătorul tinerilor în lectură nu trebue 
să fie numai un moralist, ci şi un bun psiholog; 
altcum riscă să înăbuşe setea după lectură. 

Faţă de problema aceasta a lecturii tinere- 
tului, afară de părinți şi de ceilalţi educatori 
trebue să ia o atitudine şi statul. Cum s'a interzis 
comerțul cu stupefiante, pentruce nu s'ar interzice 
comerțul cu o astfel de literatură decadentă şi 
pornografică, care pentru sănătatea nervilor e cel 
puţin tot aşa dăunătoare? Intervenţionismul statului 
în chestiunea aceasta ar fi cât se poate de salutar, 
orice ar spune jupânul Herz şi tovarăşii lui. 


Prof. OCTAVIAN DRAGOŞ 

SPRE CULMI 


CRONICĂ ŞTIINŢIFICĂ 


Minunate sunt tainele naturii, dar şi mai minu- 
nată este sămânţa divină pe care a sădit-o Dum- 
nezeu în creierul omului! De când s'a trezit omul 
pe pământ, de atunci încearcă mereu să pătrundă 
tainele lumii înconjurătoare. Şi cu cât se adân- 
ceşte în cercetări, cu atât se înmulţesc întrebările 
ce i se pun spre deslegare. Nu odată marii învă- 
țaţi, ajunşi la adânci bătrânețe, după o viaţă în- 
treagă de cuceriri în ştiinţă au fost siliți să ex- 
clame: „De-abia acum îmi dau seama cât de 
puțin ştiu!“ Şi totuşi omul de ştiinţă nu descura- 
jează niciodată. Numai credinţa religioasă are mai 
multe pilde de martiri sacrificați pentru cauza lor, 
ca ştiinţa. 

Invăţaţii cari se ocupă cu cercetarea sufletului 
şi minţii omeneşti s'au întrebat cu explicabilă cu- 
riozitate: Oare ce imbold îndeamnă pe oamenii 
de şliință, să-şi dedice viața întreagă unor cer- 
cetări, cari de cele mai multe ori n'au nici o 
legătură aparentă cu viața de toate zilele? Cine 
i-a vrăjit? Ori însăşi natura se răsbună pe ei în- 
văluindu-le mintea pentrucă au îndrăznit s'o tulbure 
în maiestoasa ei alcătuire? 

Într'adevăr cât de curioase ne apar nouă, 
oamenilor de rând, cele mai multe din preocupă- 
rile; savanților! Unul colindă munţi şi văi spărgând 
şi adunând bolovani, altul adună gâze și viermi; 
pe unul nu-l interesează decât insectele cari au 
peste o sută de picioare, altul nu se simte bine 
decât în peşteri, în vâriul munţilor, în fundul 
apelor în înălțimile ameţitoare ale stratosferei. 
Microscopul cu lumea nevăzută de noi a micro- 
bilor este fericirea pentru doctor şi biolog, cerul 
cu milioanele lui de stele este ţara visurilor pentru 
astronom. Profanul îi priveşte cu un zâmbet şi 
fără să-i înțeleagă... îi iartă totuş, căci nu fac 
nici un rău!... Filosofii, marii matematicieni, teo- 
reticienii se miră şi mai mult. Şi este explicabil. 
Dacă un savant ar scrie sau ar vorbi despre obi- 
ceiurile paianjenilor, ale peştilor turtiţi din fundul 
mărilor, sau chiar despre mişcările stelelor, oricât 
ne-ar părea de curioase preocupările lor, tot în- 
țelegem — în urma urmelor — câte ceva din ce 
spun. Dar un filosof, un matematician, unul din 
ceice se ocupă cu ştiinţa teoretică, e condamnat, 
din clipa când rosteşte prima frază, să nu [ie în- 
țeles de nimeni. Şi atunci suntem indreptăţiţi — 
par'că — să ne întrebăm, de ce-şi iroseşte omul 
ăsta mintea pentru lucruri cari n'au nici un rost 
practic ? Aici însă începem să greşim! Roslul cer- 
cetărilor, oricât de teoretice şi oricât de abstracte 
ar fi ele, nu se vede acum. Nimic din sforţările 
omului nu va rămâne nerăsplătit. Dacă nu azi sau 


mâne, cine ştie peste câte zeci sau sute de ani 
omenirea va folosi descoperirile celui mai modest 
dintre cercetători. De altfel, omului de ştiinţă 
puțin îi pasă, în general, dacă cercetările lui vor 
fi luate sau nu în seamă de contimporani. Pe el 
îl conduce o scânteie dumnezeiască, care-l încăl- 
zeşte şi-i ţine minlea şi voința trează. E lucru 
ştiut că dacă o parte din realizările ştiinţei se 
datoresc cercetării inferesafe a oamenilor, cele 
mai strălucite, cele mai sublime cuceriri sunt acelea 
făcute numai de dragul ştiinţei, nu din dorința de 
a le pune în practică. 

Se opresc şi azi învățații uimiţi în faţa mi- 
nunilor de artă şi ştiinţă descoperite la vechii 
Egipteni şi Indieni. Ne amintim cu toții din şcoală, 
că marile piramide din Egipt erau făcute pentru 
a adăposti trupurile regilor, după moarte. Deci 
cu un scop hotărât, practic. Şi totuş explicaţia 
nu-i îndestulătoare! Căci în cea mai mare pira- 
midă — aceea a regelui Cheops — stau împie- 
trite pentru vecinicie nu numai blocuri uriaşe, dar 
şi o seamă de date ştiinţifice câştigate de oameni 
cu 4000 de ani înainte de Hristos. Aşa de pildă: 
înălțimea piramidei e făcută exact de un miliard 
de ori mai mică decât distanța dintre soare şi 
pământ, iar cotul egiptean era a zecea milioana 
parte din raza pământului, aşa cum azi melrul este 





Cea mai mare lunetă din l.me: a Observatorului 
din Jerkes—Slatele Unite 

a 40 a milioana parte din lungimea meridianului 
pământesc. Ceeace dovedeşte că, acum 6000 ani, 
cu cine ştie ce mijloace primitive, Egiptenii aflaseră 
multe din rezultatele cu cari se mândreşte ştiinţa 
de azi. Şi câte asemenea exemple nu se pot da! 
In decursul miilor de ani de când a apărut omul pe 
pământ, mintea i-a fost vecinic agitată de între- 
bări. De atunci şi până azi interesul lui n'a încetat 
o clipă să cerceteze, să descopere. 

Pe vârfurile munţilor celor mai înalţi din 
Europa şi America stau azi clădite în piatră ob- 
servatoare astronomice în care s'au retras, ca 
pustnicii, savanţi şi şi-au dedicat viaţa cercetării 
cerului. Oare nu este asta una din tendințele 
omului de-a ajunge cât mai aproape de Dumnezeu? 
Dar nu cu trufie ca cei din Babilon, ci cu sme- 
renie şi cu venerație pentru opera Lui. In largul 
oceanelor sau în fundul grotelor s'au izolat cer- 
cetători şi-şi pun mereu viața în pericol pentru cer- 
cetările lor. Inchişi între cei patru pereţi ai la- 
boratoarelor, mii de savanţi — părăsind tot ce 
e lumesc — asemeni călugărilor sau misionarilor 
creştini — studiază infinitul mic, atomul. 


NOTE DE DRUM 


Cu ce scop ? Pentru mărirea sau îmbogățirea 
lor ? Sunt în slujba unor întreprinderi”mari ?2 Nici 
una, nici alta! Ci numai de dragul ştiinţei! Omul 
îşi dă seama cât de mic şi neinsemnat e el în 
raport cu creațiunea lui Dumnezeu. Şi-atunci ştie 
că nu poate face un act de mai mare venerație 
față de Creator, decât contribuind cu toată pu- 
terea minţii sale să descopere şi să înțeleagă o 
părticică din sublima Lui creaţie. Şi îl mai în- 
deamnă o nobilă ambiţie de-a şti cât mai mult. 
Sau, cum spune un mare savant român, profesorul 
Ţiţeica: „E o chestiune de înaltă demnitate a 
neamului omenesc, ca nici un colț de pe supra- 
faţa globului pământesc să nu rămână neexplorat 
şi ca nici o chestiune pusă de mintea omenească 
să nu rămână fără răspuns. De aici rezultă un 
imbold pe care în grade deosebite îl simte aproape 
toată lumea, o curiozitate care pentru unii este 
un imperativ al vieţii lor sufleteşti, imbold şi cu- 
riozitate cari constituesc în realitate motorul ade- 
vărat al progresului omenirii“. 


Prof. A. CREANGĂ 


PRIN ȚĂRILE APUSENE 





PLECAREA 


Des de dimineaţă, am „prins“ la automobil 
cei 45 de „cai“, am încuiat poarta şi-am plecat spre 
Cluj. Dimineaţă răcoroasă de toamnă, răcoare 
bună pentru motorul automobilului care nu se în- 
fierbântă prea tare şi trage bine. Dela Mercurea 
până la Alba-lulia merg pe drum de asfalt, astfel 
încât mersul meu pare maiestos în maşina care e 
liniştită şi ea, nu mai trosneşte din toate încheie- 
turile cum face când merge pe drumuri desfun- 
date şi pare şi ea mulţumită de asfaltul acesta 
modern. În răcoarea dimineţii de toamnă nu în- 
tâlnesc pe nimeni pe drum și singurul semn de 


viață îl dă carburatorul automobilului care trage 
benzină la motor. 

Stând la volan, gândul meu mă poartă înapoi 
tocmai cu o sută de ani, când Dinicu Golescu 
venind din Muntenia, cu căruţa, a trecut prin Sibiu, 
Mercurea şi Alba-lulia, în călătorie lungă în străi- 
nătate, ca să-şi ducă copiii la învăţătură în Elveţia 
la Geneva — „unde am şi lăsat pe Ştefan i Nicolae, 
fiii mei, spre învăţătură“, cum spune acest boier 
român în însemnările lui de călătorie, 

Eu nu-mi duc copiii la învăţătură, fiindcă încă 
nu-i am, ci mă duc numai pe mine, trupul cel mult 
pătimitor şi sufletul meu, spre ţări mai calde şi 
cer mai senin decât al nostru, deşi în căutarea 
timpului frumos ar trebui să plec primăvara care 
totdeauna e urită la noi, nu toamna care este sin- 
gurul anotimp românesc frumos. Primăvara cu 
schimbările repezi de temperatură şi cu zilele ei 
de o căldură mincinoasă, aduce multe boli peste 
oameni, cari nu mă lasă să plec de lângă ei, pe 
când toamna cu acel senin al cerului, cu acea 
climă uniformă şi lipsită de curenţi, scade numărul 
bolnavilor, aşa încât „domnul doctor“ mai poate 
răsufla şi poate merge o lună prin străinătăţi fără 
ca oamenii să sufere prea mult de lipsa lui. 

Am plecat deci, pentruca să-mi mai împros- 
pătez sufletul cu lucruri nouă şi frumoase văzute 
prin străinătăţi, şi'n lungile seri de iarnă geroasă 

şi de primăvară urită să mă leagăn aducându-mi 
aminte cu bucurie de frumoasele locuri pe cari 
le-am văzut în lunga mea călătorie. 

La Cluj am oprit câteva ore să respir îm- 
preună cu maşina. Seara am oprit la Oradea, 
unde am dormit. 


ORADEA—BUDAPESTA 


Mi-am umplut rezervorul maâșşinei cu ben- 
zină, luându-mi şi câţiva zeci de litri de rezervă, 
ca să-mi ajungă până în Austria şi să nu fiu 
silit să cumpăr din Ungaria benzină, care aci e 
de calitate foarte proastă, fiind amestecată cu 
alcool.-. La 15 kilometri de Oradea e vama spre 
Ungaria, în satul Borş, unde mi se face inspecția 
paşaportului meu şi a tripticului (paşaportul ma- 
şinei) în mod foarte . cuviincios atât de vameşii 
noşiri cari nu-mi cer nici un ban, cât şi de va- 
meşii, unguri -cari- îmi cer 25 Lei pentru intrare. 
++ Timp ploios, drum noroios, şes fără sfârşit 
— Bărăganul Ungariei — pe care nenumăratele 
fântâni cu- cumpănă par nişte țânțari anofeli cari 
inoculează pământului hemafozoarul lui Laveran. 

La Berettyoujfalu nişte unguri răi la suflet 
mă îndreptează pe un drum noroios şi desfundat, 
încât mi-au trebuit două ceasuri până am găsit 
drumul cel adevărat. In drumul meu trec prin sate 
pline de noroiu cleios; maşina mea înaintează cu 
greu prin aceste sate mărginaşe, cari nau avut 
noroc să cadă în linia şoselei naţionale care trece 
departe de ele şi nu duce spre frontiera română şi 
spte. marele: oraş -unguresc, Debrețin. Toate ace- 
ste sate aveau să fie româneşti, după convenţia 
din, 19416, Conferința din 1919 dela Paris însă ne-a 
mitat granița mai spre ost cu câteva zeci de km. 
” Abia după ce am ajuns la Karczag am 
ieşit din noroi și am întrat în şoseaua naţională 
care duce direct spre Budapesta. Opresc puţin în 
Karczag să revăd biserica românească din piatră, 
biserică zidită de macedo-vlahi şi în care până 
în anul 1918 servia părintele Popoviciu, care-şi 
avea sediul permanent aci împreună cu cei câţiva 
credincioşi români cari nu mai ştiau românește şi 
cărora li se făcea serviciu în grecește. Azi această 

„biserică grecească“, -cum o numesc ungurii de 
aci, „nu mai are preot; credincioşi. mai sunt vre-o 
zece inşi, iar slujba in biserică o face odată pe 
lună. preotul . român dela biserica din Mişcolj, 
oraşul îi în care s'a născut marele mitropolit Şaguna. 

„La Solnoc trec Tisa peste pod, unde. mi se 
cere "vamă şi abia de aici încolo. începe şoseaua 
de asfalt care mă duce până la Budapesta, oraşul 
capitală în care am făcut trei ani de medicină şi 
în care în anul 1916 am avut marea bucurie să 
citesc. că trupele române au intrat în Braşov. 
Azi Budapesta. esie un oraş necăjit şi sărac — 

se vede pe uniforma ofiţerilor — şi scump. Am 
dus maşina la garaj şi în vreme ce-mi spăla ma- 
şina, servitorul începe să facă politică cu mine, nă- 
câjit că „le-am luat Ardealul!“ L-am lăsat să facă 
politică singur şi de dragul Italiei m'am dus să mă 
culc ia „Hotel Meran“. 


SPRE AUSTRIA 


Ploaia de eri s'a oprit. Azi cerul e senin, 
dar e răcoare. Dela Budapesta apuc pe drumul 
minunat care duce peste Dunăre pe podul Mar- 
gareta de lângă insula cu acelaş nume din mij- 
locul Dunării. Margareta a fost fiica regelui ungur 
Bela al III-lea şi s'a măritat cu bizantinul înco- 
ronat Isac Anghel (1182—1195), carea avut o ţi- 
nută duşmănoasă față de Românii din Balcani 
(Hemos). Cu prilejul căsătoriei sale cu Marga- 
reta acest bizantin Isac Anghel, lacom şi mic la 
suflet, despoae pe supuşii săi — pentruca, cu banii 
storşi dela ei, să dea strălucirea şi pompa cu- 
venită acestui eveniment fericit. Dările îngreunară 
mai cu seamă populaţia românească din Balcani; 
oamenii cârmuirii au fost fără cruţare faţă de ea. 
Răpirea turmelor şi relele ce au făcut au produs 
o adâncă nemulţumire între Români. Doi fraţi, 
Petru și Asan, cari făceau parte din căpeteniile 
lor, oameni ambiţioşi, energici şi plini de iscu- 
sinţă, folosindu-se de fierberea obşiii, s'au pus 
în fruntea nemulţumiţilor şi au semănat în popor 
gândul răsvrătirii. Aşa s'a ajuns la înfăptuirea 
imperiului româno-bulgar la care a contribuit şi 
această Margaretă prin căsătoria ei, de numele 
căreia este legată existenţa celui dinfâi şi până 
azi a celui din urmă împărat român. 

Insula, pe lângă care trec eu acum cu au- 
tomobilul meu, a fost locul în care această Mar- 
gareiă şi-a petrecut anii bătrâneţii sale. 

La ieşirea din oraş mă întimpină o şosea 
minunată, soşeaua Budapesta—Viena, cu care se 
mândresc ungurii spunând că este înire cele mai 
bune şosele din Europa. In adevăr vorbind, cu 
şoselele ca şi cu jandarmeria, ungurii sunt 
aproape neîntrecuţi în Europa şi în privința aceasta 
românii nu se pot asemăna cu ei. Cu privire la şo- 
selele româneşti citez numai un rând dintr'un 


ghid american care face atenţi pe aulomobilişti: 
„Nu mergeţi cu maşina în România!“ iar în pri- 
vința jandarmeriei — întoarce foaia, 

(Va urma) 


Dr. EUGENIU DOBROTĂ 

VITRINA CĂRȚII 


CRONICA LITERARĂ 


FLORI CREŞTINE, de A/. Lascarov-Moldo- 
vanu, Bucureşti, editura Cugetarea pp. 205, Lei 30. 

Mici istorioare, crâmpeie rupte din valurile 
vieții, ca tot atâtea picături de rouă binecuvântată : 
credinţa în grija şi iubirea Domnului, dragostea 
şi mila faţă de semen, pocăinţa, mustrarea de 
cuget, bucuria faptei bune, rostul vieţii, irufia ne- 
rușinată, virtutea cinstei şi a cuvântului dat, îngă- 
duința creştinească, cinstirea datinelor bisericeşti 
şi a icoanelor, necesitatea rugăciunii, Isus — stâlpul 
neclintit şi alte multe de acest fel sunt ideile pe 
care autorul le îmbracă în haina iscusitului său 
scris, 

Simpatic buchet de „flori creştine“. El a 
răsărit din prisosul unui suflet credincios şi a fost 
stropit cu lacrimile dragostei „răsirântă în soarele 
iubirii“, pentruca mireasma lui să slujească drept 
alinare celor năpăstuiţi de relele lumii şi lumină 
de îndreptare celor rătăciţi pe căile întunericului. 


AJUTĂ-TE SINGUR sau CARACTER, PUR- 
TARE ŞI STARUINȚA, ILUSTRATE CU AJUTORUL 
BIOGRAFIILOR, de S. Smilles, traducere de A/. 
Lascarov- Moldovanu, ed. Cugetarea, Bucureşti, 
pp. 291, Lei 45. 

În viață răzbat oamenii plini de energie, 
activi, stăruitori şi de caracier. Firile slabe se 
şterg, se topesc în marea masă a mulțimii. Nu- 
mărul mare sau mic de cetăţeni stăpâni pe sine, 
energici este indiciul vigoarei sau slăbiciunii unei 
națiuni. Dar chiar fericirea individuală nu se poate 
realiza de ceice sunt robii propriilor viţii, egoism şi 
ignoranță. De aceea a pregăti oameni de caracter 
înseamnează cel mai important lucru în opera de 
educaţie. Unul din cele mai bune mijloace este 
pilda, care înfluenţează în mod hotărâtor struc- 
tura sufletească în formaţie a tineretului. 

In cartea de față ni se dau biografiile sau 
numai momentele decisive din viaţa unora dintre 
marile personalităţi, întemeietori de industrii şi 
producători, astronomi, chimişti, prelați, generali 
ridicaţi din ţinuturile sărăciei, cuceritori de ţări, 
exploratori, etc., tot atâtea admirabile exemple de 
energie, curaj, sârguință, exactitate, punctualitate, 
respectabilitate şi economie. 

Traducerea e o verigă mai mult în lanţul 
mijloacelor de îndrumare a tineretului, oferit cu 


multă înțelegere de dl Al. Lascarov-Moldovanu. 
L. BOLOGA 


Pr. Toma Chiricuţă şi Pr. Gh. Buinariu: 


EVANGHELIA TĂLMĂCITĂ PENTRU TIMPUL 






PREZENT. Ed. „Fântâna darurilor“. Bucureşti 1935. 
Pag. 256. Lei 30. 

Doi dintre cei mai distinși slujitori ai alta- 
relor lui Hristos şi-au luat sarcina frumoasă şi fo- 
lositoare de a tălmăci pe înțelesul tuturor viaţa şi 
învățătura Mântuitorului nosiru, aşa cum e înfăţi- 
şată in cele patru evanghelii canonice, 

Primul volum al acestei tălmăciri a ieşit de 
sub tipar şi-şi așteaptă cititorii strădalnici. Acest 
prim volum (care merge cu tâlcuirea abia până 
la „alegerea ucenicilor“) ne arată că lucrarea e 
concepută în proporţii largi. Pentru această deo- 
sebit de grea inireprindere autorilor nu le lipsește 
nici o însuşire: nici pregătirea teologică, nici ta- 
lentul literar, nici stăruința misionară. Fără să 
facă paradă de erudiție seacă, autorii pun la con- 
tribuție bogate resurse de cunoștințe istorice şi 
arheologice, o minte lucidă și o inimă caldă — 
pentru lămurirea textului. Mai mult: pentru adân- 
cirea credinții și pentru folosul duhovnicesc al ci- 
titorilor, la fiecare frântură mai importantă din 
Evanghelie adaogă câte-o meditaţie de-o impre- 
sionantă adâncime religioasă şi de-o remarcabilă 
frumuseţe literară. 

Aşa că pe urma ispitirii cărţii, lectorul își 
luminează mintea, îşi curăţă inima, îşi înalță în- 
treg sufletul. 

Cucerit de temeinicia ştienţifică şi de frumu- 
seţea literară a acestei tâlcuiri indrăsnesc să spun, 
că dacă distinșii preoţi T. Chiricuţa şi Gh. But- 
nariu n'ar face altceva în restul vieţii ce le-o va 
rândui bunul Dumnezeu, decât să ducă la sfârşit 
opera pe care-au început-o — şi ar îi destul pen- 
truca să-şi câştige vrednicia unor adevăraţi ucenici 
ai Domnului. 

Dumnezeu să le ajuie. N. C. 


Maria Apostolescu- Steriopol: ICU, versuri. 
Odorheiu 1935. Pag. 88. Lei 50. 

Publicarea poeziilor muli regretatei profe- 
soare nu este numai fapta omagială a unui soț 
iubitor şi a unei mame iubitoare, ci ea alcătuește 
şi o faptă de interes literar. Penirucă Maria Apo- 
stolescu-Steriopol a fost o personalitate. de o vă- 
dită sensibililate artistică şi de o rară distincţie 
sufletească. 

Am cunoscut-o la Bucureşti, când îşi făcea 
studiile universitare. Zilnic o vedeam trecând pe 
la Cămin, cu cărțile de literatură franceză în 
ghiozdan şi cu un sfios zâmbet pe buze. 

Din poezia pe care ne-a lăsat-o drept dar al 
scretei sale treceri printre noi se desprinde :o 

nemărginită dragoste de natură, de copii și de 
animale. Le înţelegea tăcerea lor elocventă şi sta 
adeseori de vorbă cu nevinovatele făpturi ale lui 
Dumnezeu. Din poezia ei însă nu lipseşte nici nota 
filosofică. Viaţa pe care-o simţia ţâşnind din cel 
mai plăpând firicel de iarbă îi umplea sufletul de 
entuziasm admirativ, iar taina morţii o înfiora cu 
nepătrunsa ei fatalitate. 

lată un pilduitor fragment de concentrată 
sensibilitate poetică : 


Brazii au suflete curate — de-aceea mi-e teamă să lrec 
singură prin mijlocul lor. 
Când eşti copil ţi-e frică de oameni. 


CE S'A ÎNTÂMPLAT IN LUNA TRECUTA 


La 


Când eşti mare ţi-e frică de lucruri, de animale şi 
de pomi. 

Ei sunt nevinovaţi şi judecă drept. 

Pe copiii mici ii iubesc, cum mă iubeau şi ei pe 
mine odinioară. 

Deaceea eri - când să trec prin pădurea de brazi 
— am luat de mână un copil ca să mă apere. 

(Cânturi zadarnice) 


Conferinţa despre „Poezia depărtării“ care se 
adaogă poemelor lirice din volum — dovedeşte 
şi ea, că Maria Apostolescu-Steriopol, cu sufletul 
ei delicat, nu se simţea bine decât evadând în cea 
mai îndepărtată lume a visurilor, în patria copiilor 
nevinovaţi... N. C. 


noi 





In toamna acestui an s'a săvârşit cu mare solemnitate 
sfințirea bisericii ortodoxe din Simeria 


CONCERTELE DE COLINDE 
înaugurate la Sibiu de Păr. prof. 
T. Popovici tind să se generali- 
zeze tot mai mult. Aproape în 
toate oraşele mai de seamă ale 
Ardealului se aranjează în 
preajma sărbătorilor Naşterii 
Domnului asemenea concerte 
menite să înalțe sufletele cre- 
ştineşti şi să contribue în felul 
acesta la păstrarea şi înviorarea 
unora dintre cele mai frumoase 
şi mai educative datini ale nea- 
mului nostru. 

Ultimul concert dat de 
măestrul T. Popovici la Sibiu a 
fost ascultat în catedrala noastră 
mitropolitană de peste două 
mii de credincioşi. 


DUELUL BETLEN-TITULESCU. 
Intr'una din şedinţele Camerei, 


contele Betlen vorbind la dis- 
cuţia +Mesajului s'a plâns de 
tratamentul statului român faţă 
de minorităţi şi'n deosebi faţă 
de Unguri. Contele a mers aşa 
de departe cu îndrăsneala acu- 
zelor sale, nedrepte până la 


obrăznicie, încât a provocat un |. 


răspuns draslic din partea dlui 
N. Titulescu. 


Ministrul nostru de externe 
a arătat falsa postură pe care 
şi-a luat-o contele Betlen acu- 
zând statul român că prigoneşte 
minoritățile din -cuprinsul lui, 
şi i-a arătat aceluiaş conte, că 
ar face mult mai bine dacă şi-ar 
îndemna tovarăşii de luptă po- 
litică să se încadreze în viaţa 
statului care-i adăposteşte în 
spiritul celei mai largi toleranţe 
şi dacă ar renunța la ireden- 


tismul care transpiră din orice 
act politic al ungurilor din Ro- 
mânia. Fiindcă „Ungaria mile- 
nară nu va învia niciodată!“ 


NOII EPISCOPI Al ARADU- 
LUl ŞI HOTINULUI. Pentru 
scaunul  vlădicesc din Arad, 
congresul naţional bisericesc a 
ales cu o impresionantă majo- 
ritate de voturi pe P. S. Sa 
Arhiereul Andreiu Mager, învă- 
țatul şi vrednicul vicar al epar- 
hiei Orăzii — iar ca urmaş al 
|. P. S. Visarion, la Bălţi, acelaş 
congres l-a ales pe P. S. Sa 
Tit Simedrea, vicarul sfintei Pa- 
triarhii, 

Episcopii aleşi au rostit în 
faţa congresulni discursuri de-o 





DI Nicolae. Titulescu 





P. S. Sa Andrei, episcopul 
Aradului 


înaltă semnificaţie morală, măr- 
turisind că-şi vor face deplin 
datoria de păstori duhovniceşti 

şi de paznici ai legii noastre 
româneşti la cele două hotare 
opuse ale ţării, unde sunt trimişi. 
Cu deosebire cuvântarea Prea 
Sfințilului Andrei a impresionat 
prin adâncimea gândurilor şi 
prin frumuseţea literară a gra- 
iului în care au fost rostite 
aceste gânduri. 

Noii episcopi au şi primit 
învestitura regală, iar după sfin- 
tele sărbători vor fi aşezaţi cu 
mare alaiu în scaunele lor, de 
unde suntem siguri că vor pă- 
stori cu vrednicia pe care au 
dovedit-o îndeajuns acolo unde 
au slujit până acuma Bisericii 
dreptmăritoare a lui Hristos. 

Bunul Dumnezeu să le ajute. 
Aceasta este urarea noastră şi 
a ţării întregi! 


La alții 


RĂSBOIUL ITALO-ABISINIAN. 
In timpul din vrmă activitatea 
pe fronturile răsboiului din Africa 
orientală s'a întețit. Aviația ila- 
liană a întreprins mai multe rai- 
duri deasupra tabzrelor inamice 
pe cari le-a bombardat prici- 
nuindu-le pierderi  simţitoare. 
N'au lipsit însă nici ciocnirile 
directe dintre armatele diverse. 
In deosebi pe frontul de nord 
aceste ciocniri au fost uneori 
de-o remarcabilă violenţă. In 
săptămâna a treia din Decem- 
vrie Abisinienii au atacat for- 
țele italiene din regiunea râului 
Tacaze, izbutind să înainteze vr'o 
20 km. spre nord de acest râu. 
Pierderile ambelor armate au 
fost considerabile. 

Apropiindu-se anotimpul ploi- 
lor, Italienii iau măsurile nece- 
sare pentru întărirea poziţiilor 
lor şi pentru construirea de dru- 
muri noi cari să le facă posi- 
bilă aprovizionarea armatelor 
cu cele de lipsă. 

Nici un semn de pace nu 
apare la orizont. Negusul nu e 
înclinat să cedeze, întrucât bi- 
zuindu-se pe concursul Angliei 


şi al Ligii Naţiunilor crede că 
va izbuti până la sfârşit să-şi 
salveze integritatea teritorială şi 
independenţa integrală a impe- 
riului său. Pe de altă parte Mus- 
solini nu pare a se speria prea 
mult de sancţiunile Societăţii 
Naţiunilor şi de perspectiva unui 
răsboiu naval cu Anglia — şi 
continuă să facă cele mai în- 
tinse pregătiri pentru resistență 
până la izbânda finală a temerarei 





Lidj lasoua, ex-împăratul Abisiniei, 
mort de curând în împrejurări 
misterioase 

DI E. Beneş, noul preşedinte al 
Republicei cehoslovace 


sale intreprinderi menite să asi- 
gure expansiunea colonială a 
poporului pe care îl conduce. 


MASARYK—BENEŞ. Aşa după 
cum prevestisem noi în numărul 
trecut al „Vieţii Ilustrate“ — dl 
Masaryk şi-a dat demisia din 
înalta magistratură a preziden- 
ției republicii cehoslovace pe 
care a ocupat-o până acuma cu 
o inegalabilă competenţă. 

Octogenarul şef de stat şi-a 
indicat succesorul, iar parla- 
mentul cehoslovac n'a făcut 
decât o formalitate constituţio- 
nală proclamând pe dl Beneş, 
exceleniul ministru de externe 
al Cehoslovaciei, preşedinte al 
statului amic nouă. 

Cu prilejul alegerii sale ia 
înaltul post de comandă, dl 
Beneş a primit entuziaste feli- 
citări din toate părţile lumii. 
Deosebit de cordială a fost te- 
legrama de felicitare pe care a 
trimis-o noului preşedinte al 
Cehoslovaciei dl N. Titulescu, 
ministrul nostru de externe. 


PE FRONTUL DIPLOMATIC 
internaţional răsboiul e de o 
fantastică intensitate. 

Propunerile de pace alcătuite 
de duetul Laval—Hoare au stâr- 
nit o cumplită opoziţie în Ca- 
mera Comunelor şi în opinia 
publică engleză. Ele au fost in- 
terpretate ca „o primă dată 
agresorului“ împotriva preve- 
derilor pactului fundamental al 
Ligii şi împotriva intereselor 

Angliei. Aceste propuneri au 
atras demisia dlui Hoare, mini- 
strul de externe al Marei Bri- 
tanii şi era cât pe-aci să surpe 
întregul guvern Baldvin. 

Spiritul sancţionist s'a înăs- 
prit în politica internaţională. Şi 
pentru a se apăra de urmările 
lui, Mussolini îşi întăreşte forţele 
armate în Libia, amenințând 
Egiptul, care e punctul nevral- 
gic al intereselor engleze. Fo- 
losindu-se de situaţia tulbure şi 
de strâmtorarea Angliei, Egiptul 
şi-a câştigat prinir'o recentă 
răscoală regimul constituţional 
şi acum continuă lupta pentru 
câştigarea complectei sale in- 
dependențe. 

În Franţa guvernul Laval încă 
şi-a slăbit situaţia. Totuşi — se 
ține încă. Şi e bine că se ţine, 
fiindcă e singura speranță în 
efortul internaţional de a păzi 
lumea de o nouă conflagrație. 

Partea cea rea a lucrurilor 
zace în faptul că nu se pune 
integral problema unei noi re- 
pariizări a coloniilor, care să 
mulţumească şi Italia, jertfindu-se 
ceva din vastul imperiu colonial 
al Angliei care smântâneşte bu- 
nurile pe întreg rotogolul pă- 
mântului. Fiindcă, odată tot se 
va pune. Şi atunci va intra în 
horă şi Germania care în pri- 
vința colonială stă chiar mai 
rău decât Italia. 


IN EXTREMUL ORIENT Ja- 
ponia îşi continuă acţiunea de 
autonomizare a provinciilor din 
nordul Chinei, cari devin în 
chip automat debuşeuri ale po- 
pulaţiei şi ale mărfurilor nipone. 
Unde e de lipsă armatele japo- 
neze mai fac câte-> incursiune 
şi pe teritoriu sovietic. Tot fără 
teamă. Că sovietele nu-s ispitite 
de gânduri răsboinice, cari le-ar 


DE TOATE ŞI DE PRETUTINDENI 


GHIVECIU 


CÂINI FUNCȚIONARI. Se 
poate spune că există în Reich 
peste şapte sute de câini cari 
sunt autentici funcţionari la căile 
ferate... Câinii aceştia sunt fo- 
losiţi mai ales pentru suprave- 





Un funcționar al căilor ferate germane 


gherea căilor şi pentru căutarea 
criminalilor în cazuri de tâlhării 
sau de omoruri, ori atentate 
asupra trenurilor. 

Durata serviciului este de 9 
ore pe zi. 

Leafa lor constă din mâncare și 
bătae (în caz de incorectiludine). 


PATRUSPREZECE ORE LA 
TELEFON. Directorul unei fa- 





Biserică ortodoxă-rusă în Mandjuria 


încurca trebile înlăuntru şi ar 
putea să pună sfârşit regimulni 
roşu dintre Petrograd şi Vla- 
divostoc. 

Japonia face ce vrea în ex- 
tremul Orient, fiindcă în această 
parte a lumii nu-i nici o Ligăa 
națiunilor care să-i încurce pla- 
nurile ameninţându-o cu sancțiuni. 


brici de automobile din Londra 
a vorbit de curând la telefon cu 
reprezentantul său din Paris nu 
mai puţin de patrusprezece ore. 
Se spune că în această convor- 
bire telefonică numitul director 
a fixat prețurile noi ale auto- 
mobilelor pentru anul 1936 şi a 
controlat registrele  reprezen- 
tanței sale dela Paris. Chestia 
cu fixarea preţurilor merge şi 
la telefon, chiar bine; dar con- 
trolul registrelor — fără aparat 
de televiziune, merge mai greu. 
lar la noi, n'ar merge de loc... 





DELA LUME ADUNATE 


Viafa 





— Pentru Dumnezeu, birjar, dar n'am putea 
merge mai repede? 

— Ba am putea, dar unde să-mi las calul şi 
trăsura ?... 


CALATORIE NESIGURĂ 


— Cu ce-mi garantezi că mă freci nevătămai 
pe malul celăiait al râului? 
— Dacă vă înecaţi, vă dau banii înapoi. 


FĂRĂ AJUTOR 


— Spune-mi, dragă, nu ţi-a căutat nici un 
medic bărbatul înainte de a muri? 

-— Vai de el, săracul; s'a chinuit singur. A 
murit fără ajutorul doctorului! 


AH, DOLARUL 


Clientul: Chelner, socoteala! 

(Chelnerul dă socoteala). 

Clientul: Asta e prea mult: în lista de mân- 
care scrie 60 Lei friptura şi dia îmi ceri 75 Lei, 

Chelnerul: Da, dar chiar acuma ni sa tele- 
fonat, că s'a urcat dolarul... 


SPIRITISM 
— De-o jumătate de oră aştept să-mi răs- 
pundă bărbatul d-tale... 


— Fii cu răbdare, domnule, bărbatul meu a 
fost chelnăr. 


ÎL DERANJEAZĂ 


În stalul unui cinematograf o doamnă deo- 
sebii de elegantă își etala pălăria după ultima 
modă. Doi. domni cari ședeau în banca următoare 
vorbiau destul de gălăgios despre pălăria doamnei. 


— Vă deranjează pălăria mea? — întrerupe 
doamna nervoasă, . 

— Păi sigur că mă deranjează — răspunde 
unul din domni — că de v'o vedea nevastă-mea 


și ei îi trebue una d'aia. 


DATOR CU MULŢUMITĂ 
— Şti ce bine îi stă tatălui tău cu părul alb ? 
— Da, şi cu toatecă mie mi-l datorește, 


penirucă zice că-i scot peri albi, totuşi mai e su- 
parai pe mine, 


veselă 


COPIL DEŞTEPT 


Mama: Gogule, fiindcă n'ai lost cuminte, 
mergi îndată în cămară şi adu-mi biciuşca. O să-ţi 
dau eu ţie... 

Gogu: (dupăce îniră în cămară, se întoarce 
cu o ceaşcă în mână). Mamă dragă, n'am găsit 
biciușca, dar am găsit borcănaşul acesta cu dul- 
ceață. Fii bună dă-mi un pic!,.. 


POFTĂ BUNĂ! | 
— Chelner! Pentruce-mi servești mâncare 
stricată ? la vezi ce miros urât are friptura aceasta ! 
— Nu se poate, domnule. Mirosul vine dela 
peștele Domnului care mănâncă la masa de-alături. 


BEŢIVUL 


Sotia: Nu ţi-e ruşine obrazului? Ai ajuns de 
râsul lumii. Ştii că ieri ai fost adus acasă beat 
mort? 

Bejivul: Păi dacă am fost mort, de unde era 
să ştiu? 


EL. TĂIA MAI MULT 


Doi chirurgi se întâlnesc: 

— Felicitările mele dragă colega, pentru reu- 
şita operaţiei ce-ai făcut lui Popescu. 

— Mulţumesc, dar era un fleac... iacă i-am 
tăiat o bucată din picior... 

— Şi ce plată ai primit? 

— O mie de Lei, 

— Bree! Pentru suma asta eu i-aş fi tăiat 
amândouă picioarele | 


ÎNTRE BEŢIVI 


— Penlruce bei vinul cu un paiu? 
— Penirucă am jurat nevestei să nu duc pa- 
harul la gură şi mă ţin de făgăduială. 


ÎŞI ASCUTE DINŢII 


— loană, du-te si spune domnului că e gata 
masa, 

loana, servitoare nouă, venită de curând dela 
țară, intră în odaia domnului şi găseşte pe domnul 
frecându-şi dinţii cu peria. li spune şi se întoarce 
înapoi. 

— Ei, bine, loano, ai făcut ce ţi-am spus? 

__— Da, cucoană! Domnul vine numai decât. 

Tocmat își ascuţia dinţii cu o pilă. 


PRIETEN BUN 

Unul: — Peste trei zile mă cunun; te rog 
vino să-mi îii martor la oficiul stării civile, 

Al doilea: Viu, frate, cum să nu, căci eu 
nu-mi părăsesc nici odată prietenii la nenorocire. 


DACĂ 


— Cum îţi place ultima mea poezie? 
— Bine, dacă va fi ultima... 

Colaboratori noştri sunt rugați să-și trimită la timp cronicile lor însoţite de fotografii, 
Când aceste cronici ne sosesc prea târziu, nu le putem publica. 


„VIAȚA ILUSTRATA“ întră în al treilea an al existenței sale.  Neirăind decât 
din jertfelnicia creştinească a colaboraiorilor săi și din injelegătorul sprijin pe care i-l 
acordă citilorii — revista noasiră îşi va purta şi de-aci 'nainte sarcina plină de cinste de 

Tuturor colaboratorilor și cititorilor „Vieţii Ilusirate“ le dorim in creștinese și 

